ئەزمونی ئیخوانەكان و ڕۆژهەڵاتی ئیسلامی\nلە ڕۆژهەڵاتی ناوەڕاستدا بە تایبەتی لە وڵاتانی موسڵماندا, سەد ساڵی ڕابردوو لە ژێر زەرەباتی كۆڵۆنیانیزم دەوڵەتەكانی ئێستایان دروست بوون و دوایی سەقامیان وەرگرت. لەو ماوە درێژەدا لە هیچ یەك لە وڵاتانی ئیسلامیدا دیموكراسی و ئیرادەی میللەت ڕێزی لێ نەگیراوە, بۆیە هیچ تەجرەبەیەك بە ناوی دیموكراسی لە عالەمی ئیسلامیدا بوونی نییە.\nپێشكەوتنی جیهان بارودۆخێكی ئەوتۆی خوڵقاندووە كە كۆمەڵگاکان بەرەو پێشەوە هەنگاو باوێن, ئەو گۆڕانەی كە لە بوارە جیاجیاكانی ناو كۆمەڵ دەمێكە ڕویانداوە، وادەخوازن سیستەمی سیاسی خۆی لەگەڵی بگونجێنێ, ئەوەش لە شێوەی فشارێكی میللی خۆی نیشاندا كە لە ساڵی 1979وە بە تەجرەبەی كۆماری ئیسلامی ئێران دەستی پێكرد و دوایی لە 1996دا بە كابینەی نەجمەدین ئەربەكان لە توركیا دووەمین هەنگاوی خۆی هاویشت. قۆناغی هەرە فراوانیشی ئەو بزووتنەوە جەمەوەرییەیە كە پێیدەگوترێ بەهاری عەرەبی و لە ساڵی 2011وە بەشێوەیەكی بەرفراوان دەستی پێكردووە.\nكاتێك لە نەتیجەی كەپت و سەركوتكردندا هەموو پێكهاتەكانی كۆمەڵگا بڕیاردەدەن بارودۆخ بگۆڕن, شەرت نییە لە یەكەمین هەنگاودا هێزە دیموكراتییەكان كە بڕوایان بە دیموكراسی و مافەكانی مرۆڤ و گەشەسەندنی ئاسایی هەیە، بێنە سەركار.\nڕۆژهەڵاتی ئیسلامی لەڕووی كولتوورییەوە پێشكەوتنێكی ئەوتۆی بەخۆوە نەبینیوە, بەتایبەتی لە بواری ڕۆشنبیریی سیاسیدا زۆر لە دواوەیە, چونكە ڕۆشنبیریی سیاسی پێویستی بە تەجرەبەی دیموكراسی و كرانەوە هەیە, كۆمەڵگا و باڵە جیاجیاكانی كە بەیەكەوە مونافەسە دەكەن پێویستیان بە زانیاری و فێربوون و ئەزموونی خۆیان هەیە. بۆیە ئێستا كە لاباڵی ئیسلامی دوای هەر گۆڕانكارییەك لە وڵاتانی موسوڵماندا زۆرترین شانسی هاتنە سەركاری هەیە. نابێ بەلامانەوە سەیر بێت كاتێك كە وڵاتێكی عەرەبی یان موسڵمان تووشی تەقینەوەی جەماوەری دەبێت, لەوێدا هەمیشە شانس بۆ هێزەكانی توندڕۆ زیاترە لەبەرامبەر ئەوانەی كە بە ئارامی بیردەكەنەوە. واتە شانسی توندڕۆكانی ئیسلامی لە هەنگاوی یەكەمدا بۆ وەرگرتنی دەسەڵات بە دەنگی خەڵك زیاترە لە شانسی دیموكراتەكان. بەتایبەتیش كە ئیخوان وەك ناوەندێكی نێونەتەوەیی بۆ فكری ئیسلامی زیاتر لە شەست ساڵە كاردەكات و ئایدیۆلۆژیایەكی مونەزەمی هەیە كە لق و پۆپی لە هەموو وڵاتانی موسوڵمان كردۆتەوە. ئەو ئایدیۆلۆژیایە بەشێوەیەكی ئەوتۆ تێكەڵی بزووتنەوەی سیاسیی وڵاتانی موسوڵمان بووە كە ناكرێ بە هەمان توندوتیژی ئەوان هەڵبقەندرێت.\nئەو كرانەوەی ئێستا لە وڵاتانی عەرەبی ڕوودەدات دەرگای بۆ حزبەكانی ئیسلامی (ئیخوانی موسلمین) كردەوە بە دەنگی زۆرینەی خەڵك بێنە سەركار. هەڵبەت ئەم زۆرینەیە زۆرینەیەكی زۆر موتڵەق نییە, ئەو ڕێژەیە نیە كە لە سەدا پەنجا بۆ سەرەوەی رای كۆمەڵگا بەدەست بێنن.\nئەو رایەی كە كۆمەڵگا بە ئیخوانی دەدات بۆ پێشكەوتنی ئابووری و كۆمەڵایەتی و دابینكردنی مافەكانی مرۆڤ و گەشەسەندنە, تاكو كۆمەڵگای وڵاتانی ئیسلامی لەدەست ئازاری پاشكەوتن قورتاری بێت. بەڵام ئیخوان زۆر بە هەڵە لە متمانەی كۆمەڵگاكانی وڵاتانی ئیسلامی گەیشتن, پێیان وابوو لە ڕاپەڕێنێكی جەماوەریدا لەسەر بنەمای هەڵبژاردنی خەڵك دەتوانن بێنە سەركار, ئینجا ئایدیۆلۆژیای خۆیان بەسەر كۆمەڵگادا دەسەپێنن و ئەو بیرە كۆنەی خۆیان جارێكی دیكە بژیەننەوە، واتە كۆمەڵگایەكی دینی داخراو دروست بكەن كە لەگەڵ ناوەرۆكی ئایدیۆلۆژیاکەیان بگونجێ.\nهەڵبەت تەنیا ئیخوان بە تەنێ لە عالەمی ئیسلامیدا ئەم ڕوانگایەیان نییە, لە بەشی بڕوا شیعەی عالەمی ئیسلامیشدا ئێمە دوو تەجرەبەمان هەیە, یەكیان كۆماری ئیسلامی ئێرانە كە دوای ساڵی 1979 هاتە سەركار و دوای نزیك بە 35 ساڵ تاكو ئێستا نەك هەر نەیتوانیوە پێشكەوتن دابین بكات, بەڵكو كۆمەڵگای ئێرانی لە داخراوییەكی کوشەندەدا هێشتۆتەوە و لە هەموو دنیای دابڕیوە و ئابووریەكەی ساڵ بە دوای ساڵ بەرەو شكان دەچێ.\nلە توركیا بارودۆخ بە شێوەیەكی دیكەیە, نابێ لەبیرمان بچێ كە فەرهەنگی عوسمانی و ئێرانی و عەرەبی لەناو بازنەی جیهانی ئیسلامیدا جیاوازیان هەیە. لە توركیاشدا جاری یەكەم كابینەی حكوومەت بە سەرۆكایەتی ئەربەكان دروست بوو و هەمان تەجرەبەی مورسی تاقی كردەوە و بە هەمان شێوەش كۆتایی پێهات.\nلە قۆناغی دووەمدا پڕۆژەی ئیسلامی لە توركیا باوەڕیان بە عەلمانیەتی بەڕێوەبردنی كۆمەڵگا هێنا و خۆیان بە حزبێكی پابەندی دیموکراسی لەقەڵەمدا و زۆر بە نەرمیشەوە مامەڵەیان لەگەڵ كرد. بە تایبەتی لە بواری پێشكەوتنی ئابوریدا توانیان دەسكەوتی گەورە بەدەست بێنن بەڵام دوای 10 ساڵ لە حوكمی لاباڵی ئیسلامی لە توركیا، ئێستا لە نەتیجەی فشاری ئایدیۆلۆژیای ئیسلامیدا خودی پڕۆژەی ئەكەپەش(AKP) لە توركیا كەوتۆتە بەر زەبری رەخنە و گلەیی كۆمەڵگا, چونكە دوای 10 ساڵ دیسان ئەو مەیلە لەناو باڵی ئیسلامی توركیدا هەیە كە ئەگەر ئەم 10 ساڵە نەیانتوانیوە ئایدیۆلۆژیای خۆیان بەسەر كۆمەڵگادا بسەپێنن، ئێستا بەو دەسكەوتە ئابووری و ئیستقرارە كۆمەڵایەتییەی كەوا بەدەستیانهێناوە، بە یاسای مەدەنیانە دەكرێ باری ئیسلامی زیاد بكەن, بەتایبەتی لە كاروباری تایبەتی تاكدا گۆڕانكاری دروست بکەن. بۆیە ئێستا توركیا لە سەرەتای تەنگوچەڵەمەیەكی قووڵدا دەژیەت, ئەگەر لێی نەگەڕێتەوە سەرەنجام دەبێتە بە كێشەیەکی گەورە.\nلە میسر كۆتایی بە دەسەڵاتی ئیخوان هێندرا, ئێمە ساڵێكە بە چاودێرییەوە لەگەڵ تەجرەبەی ئێیخوانی موسلیمین لە میسر دەژیەین. محەمەد مورسی و پڕۆژەی ئیخوان لە پشتەوەی ئەو، بەشێوەیەكی دیموكراتیانە مامەڵەیان نەدەكرد, بەڕێوەبردنی دەوڵەت و ئەو پۆستانەی كە دایاندەنا زۆر خێرا مۆرکی ئیسلامیان دەدایە, سەرەنجام خۆیان لە كۆمەڵگای میسری دابڕی, ئەوە بە لەبەرچاو گرتنی ئەو پێشینە توندڕۆییەی كە مورسی هەیبوو، كاتێك كە بوو بە سەرۆك كۆمار بەشێوەیەكی تاكڕەوانە ڕەفتاری دەكرد.\nمورسی پێش ئەوەی لە پێش پەرلەمان یان دادگای میسردا سوێندی یاسایی بخوات, لەبەردەمی خەڵك و لە مەیدانی تەحریر سوێندی خوارد, ئەمەش شێوەیەكە لە پۆپۆلیزم كە هەمیشە مەیلی تاكڕەوی بۆ سەركردەكان دەكاتەوە تا بەناوی پشت بەستن بە جەماوەر و ئاپۆڕەی خەڵك پشت لە قانوون و لە دەستور بكەن.\nپڕۆژەی ئیخوان لە میسر و تونس لە دوو ساڵی ڕابردوودا نەیانتوانی هەنگاوی دیموكراتیانە باوێن, لەپاڵ ئەوەشدا نەیانتوانی هیچ هەنگاوێك بۆ گەشەسەندنی ئابووری وڵات بهاوێن. ئەوەی كەوا كردوویانە توندتر كردنی كێشەكانی ناو كۆمەڵگایە, هەوڵدانە بۆ سەپاندنی ئەحكامی دینی بەسەر خەڵك و سڕێنەوەی مۆرکی مەدەنیانە لە بزووتنەوەی سیاسی.\nئەگەر لە كۆماری ئیسلامی ئێراندا ویلایەتی فەقیهـ لە سەرەوەی هەموو ئیعتبارێكە و لە سەرەوەی قانونیشە, لە لای ئێخوان مورشید دەوری ویلایەتی فەقیهـ دەبینێ. كاتێك مەركەزێك لەسەروەی كۆمەڵگا و قانوون بڕیار بدات بۆ ئەوەی ئەحكام بەسەر دەوڵەتدا بسەپێنێ، ئەو دەوڵەتە بە هیچ شێوەیەك ناتوانێ نە گەشە بستێنێ و نە پەیڕەوی لە دیموكراسی بكات, سەرەنجام تەكفیر و تەنگوچەڵەمە و ڕاپەڕینی خەڵك و گۆڕانكاری لە چاوەڕێیاندا دەبێت.\nئێستا بۆمان هەیە ئەو پرسیارەی كە بەر لە دوو ساڵ دەمانكردتە عدیلی بكەین ئەوەبوو: ئایا پڕۆژەی ئیخوان لە عالەمی ئیسلامیدا دەتوانێ وەك تەجرەبەیەك بۆ پێشكەوتنی كۆمەڵایەتی بێتە پێشەوە یان نا؟ بەر لە دوو ساڵ موناقەشە ئەوە بوو كە ئەوان وازیان لە توندڕەوی و لە پڕۆژەی دینی هێناوە و زیاتر وەك پڕۆژەیەكی موحافەزەكارانە خۆیان دێننە پێشەوە. دەکرێ ئێستا بپرسین: ئایا ئیخوان لەو تاقیكردنەوەیە دەردەچن كە تێیكەوتوون؟ من یەكەباری خۆم بە گومانەوە چاوەڕێیان دەكەم.\nئەگەر تەجرەبەی كۆماری ئیسلامی لە ئێران سەركەوتنی بەدەست نەهێنا، كۆپی كردنی ئەو لە بەشی شیعەی عێراقیشدا ماوەی 10 ساڵە جگە لە توندڕەوی هیچی دیكەی لێ نەكەوتۆتەوە. حوكمی ئیسلامی لە عێراقی عەرەبی شیعەدا، جیا لە توندوتیژی نەیتوانیوە هیچ هەنگاوێك نە بۆ حەل كردنی كێشە كۆمەڵایەتییەكان و نە بۆ گەشەسەندنی ئابووری وڵات بهاوێ و نە پابەندی دیموكراسی بێت.\nدیموكراسی بریتی نییە لە فرتوفێڵی سیاسی, دیموكراسی بریتییە لە كۆمەڵێ پرەنسیپی جیهانی كە هەر كۆمەڵگایەک بە پێی تایبەتمەندییەکانی خۆی دەتوانێ خۆی لەگەڵ بگونجێنێت و زیاد و كەمی تێدا بكات, بەڵام بە هیچ شێوەیەك جەوهەری دیموكراسی بەلاوە ناندرێ و پێشێل ناكرێ. تەجرەبەی ئیخوان و ویلایەتی فەقیهـ لە بەشی شیعەی جیهانی ئیسلامدا پاشقوڵیان لە دیموكراسی گرت، بە دەنگی خەڵك هاتنە سەركار بەڵام بە كردەوە دەیانەوێ كۆمەڵگایەكی دینی دروست بكەن و سەرەنجام دیموكراسی بەلاوە بنێن.\nئەگەر دیموكراسی بریتیبێ لە گەشەكردنی كۆمەڵگا بە هەموو بوارەكانی، جێگۆركێی سیاسی دەبێ شەفافترین و داینەمۆی هەڵسوڕاندنی ئەم گەشەكردنە بێت, بۆیە هەر حیزبێك یان هەر لاباڵێكی كۆمەڵایەتی و سیاسی كە دینە سەركار نابێت هیچ گومانیان لە پەیڕەوكردنی دیموكراسیدا هەبێت, هەر گومانێك وادەكات كە فێڵ لە دیموكراسی بە تەنگوچەڵەمەیەكی گەورەی كۆمەڵایەتی كۆتایی بێت.\nئەوەی ئیخوان لە میسر وەدەستیهات پشتبەستن بوو بە نیسبەتێكی كەمی شەرعیەتی قانوونی، سەرەڕای هەموو پێشێلكاریەکانی كاتی هەڵبژاردن کە کردیان, ئینجا ئیخوان بە زۆرینەیەكی زۆر لاواز دەسەڵاتیان بەدەستکەوت. ئەو زۆرینە لاوازەی ئەنجامی هەڵبژاردن لە ئاست کۆمەڵگای میسر كەمینە بوو. کەچی سازانی كۆمەڵایەتی و سیاسی بەلاوەنا و هەوڵی خۆسەپاندنی دەدا, لە كاتێكدا لەم زەمانە تەنیا شەرعیەتی قانونی نییە كە پێویستە حكوومەتەكان پەیڕەوی لێ بكەن تا حكوومەتێكی باش و سەركەوتوو بن, بەڵكو شەرعیەتی نیشتمانیش پێویستە، واتە حكوومەتێك نەبێت لەبۆ نسبەتێكی كەم لە كۆمەڵگا, بەڵكو حكوومەتێك بێت بۆ هەموو كۆمەڵگا.\nئەمە مەبدەئێكە ئیخوان بڕوایان پێ نەبوو, بڕواشیان پێی نییە. خۆیان ئێستا لە تەنگوچەڵەمەیەكی قوڵدان لە نێوان ئایدیۆلۆژیای خۆسەپێنەری ئیسلامی سیاسی و كرانەوەی دیموكراسی.///\nئەوەی كە لە ماوەی ڕابردوو لە میسر ڕوویدا بریتی بوو لە فشاری بەرفراوانی كۆمەڵگا لەسەر حكوومەتێکی ئایدیۆلۆژیی توندرۆ, بۆ سەندنەوەی شەرعییەتی كۆمەڵایەتی و قانوونی لە مورسی و پرۆژەی ئیخوان.\nدەستێوەردانی سوپا بۆ یەكلایی كردنەوەی كێشەكە، دەبێ بە واقیعبئنیانە هەڵسەنگێندرێ. سوپای میسر هیچ رابردوویەكی لە كودەتای ڕەش یان لە پەیڕەوكردنی دیموكراسیدا نییە, بەڵام ئێمە لە ڕۆژهەڵاتی ناوەڕاستدا و لە جیهانی سێیەم بە گشتی تەجرەبەیەكی تاڵمان لەدەست كودەتا عەسكەرییەكاندا هەیە. كەم كودەتای عەسكەری هەبووە كە كۆتایی بە دیموكراسی بێت, بۆیە بۆمان هەیە جارێ بە پارێزەوە چاوەڕێ بكەین بزانین دەسەڵات تەسلیمی باڵی دیموكرات دەكات و هەڵبژاردنی ئازاد دەكرێ یان ناكرێ. سەرباری ئەوەش دەخالەتی سوپا نابێت لە بزووتنەوە كۆمەڵایەتییەكان بە شتێكی سەیر بزاندرێت, بەتایبەتی ئەگەر سوپا خۆی بە لایەنگر و پشتیوانی دیموكراسی و مەدەنییەت بزانێت و ڕێوشوێنی تەسلیم كردنی دەسەڵات بە حکوومەتی مەدەنی بگرێتە بەر.\nدیموكراسی لە هیچ وڵاتێكدا بەبێ پشتیوانی دروست نابێ, پشتیوانی یەكەمی دیموكراسی ئیرادەی میللەتە, بەڵام ئیرادەی میللەتیش پێویستی بە هێزێكی ماددی هەیە كە جێبەجێی بکات. لە هەندێك وڵات پادشا یان بزووتنەوەیەكی سیاسی و ڕابەرە كاریزماییەكان دەبنە هێزی مادی بۆ دیفاعكردن لە دیموكراسی, سەرەنجام دەبێتە بەشێك لە دامودەزگای دەوڵەتی و كۆمەڵگایی سەرەنجام دیموكراسی دەچەسپێ.\nلە شوێنێكی وەك میسر یان وڵاتێكی دیكەی وەك تونیس, هەر دەبێ هێزێكی پشتیوانكەری دیموكراسی و فەرمانڕەوایی مەدەنی هەبێت, چونكە نابێت باس لە پێشكەوتن بكەین بەبێ دیموكراسی و سوڵتەی مەدەنی. بۆیە ئەگەر كودەتا ناوێكی خۆش و شیرین نییە, بەڵام پشتیوانی كردنی سوپا بۆ دەسەڵاتی دیموكراسی و ژیانی مەدەنی لەناو كۆمەڵگادا دەبێ بە گەشبینی و بە ئاسۆوە تەماشا بكرێت.\nلە توركیا گەشەپێدانی ئابووری و هێمنی كۆمەڵایەتی وایكرد كە سوپا نەتوانێ ڕێگە لە پڕۆژەی ئیسلامی بگرێت. ئیسلامییەکانی توركیا بەشێوەیەكی عاقڵانە مامەڵە لەگەڵ هەموو لاباڵە سیاسییەكانی ناو كۆمەڵگا كرد و تاكو ئێستا ململانێی سیاسی لە چوارچێوەی دیموكراسی و پەرلەماندا بەڕێوە دەبرێ. بۆیە ئەوەی لە میسر كرا پشت بەستن بوو بە ئایدیۆلۆژیا و بە چاو سووركردنەوەی توندڕەوانە. لەو حاڵەتەدا سوپا یان هەر لاباڵێكی دیكەی كۆمەڵگا، دەرگای بۆ دەكرێتەوە كە ڕێگە بەخۆی بدات دەخالەت لە كاروباری سیاسی بكات. ئەوە فەشەلی ئیدارەكردنی ئیخوانە لە میسر كە نەیانتوانی پێكهاتەكانی ناو كۆمەڵگا بەڕێوەبەرێ. هیچ سەركردەیەك ناتوانێ پاساو بۆ فەشەلی سیاسی خۆی بێنێتەوە ئەگەر نەتوانێ لاباڵەكانی كۆمەڵگا بەڕێوەبەرێت و سەرەجام كۆمەڵگا بەرەو ئیستقڕار و هێمنی بەرێ. بۆیە بە ڕای من محەمەد مورسی نەك هەر وەك سەرۆك كۆمار كۆتایی پێهات بەڵكو ئەزمونی ئیخوانیش لە میسر وەكو ئەلتەرناتیڤی یەكەم بۆ بەدەستەوەگرتنی دەسەڵات، كۆتایی پێهات.\nمحەمەد مورسی, سەلڤادۆر ئالێندەی قارەمانی دیموكراسی ئەمەریكای لاتین (شیلی-١٩٧٣) نییە, بەڵكو توندڕەوێكە لە ئاکامی پشت بەستن بە ئایدیۆلۆژیای توندوتیژی، بە ڕاپەڕینی جەماوەر متمانەی پێدرابوو، نەیتوانی دەوری سەرۆکێکی دیموکرات بگێڕێت. لە كاتێكدا سەلڤادۆر ئالێندە دەیویست بزووتنەوەی دیموكراتی بە گەشەسەندن و دیموكراسی جێگای حوكمی عەسكەری و گەندەڵی بگرێتەوە. كاتێك كە کودەتای عەسكەری كۆتایی بە دەسەڵاتی سالڤادۆر ئالێندە هێنا و لەناو کۆشکی سەرۆکایەتیدا كوشتیان, بووە قارەمانی شیلی و ئەمەریكای لاتین ، بووە قارەمانێك لەسەرانسەری دنیا هێزە دیموكراتەكان بەچاوی ڕێزەوە تەماشایان دەكرد.رۆیشتنی ئالێندە دیموکراسی لاواز کرد. کەچی لە میسر هەموو دیموکراتەکان دژی مورسی بوون.\nئەوەی كە سوپای میسری خەریكە دەیكات, ڕەفتارێكی كودەتاچیانەی لەبابەت شیلی نییە, بۆیە دەبێ چاوەڕێبین ئاخۆ لەسەر ئەم ڕێبازە بەردەوام دەبن یان نا, بە تایبەتی كە كۆتایی پێهێنانەكە سپی بوو و هیچ خوێنی تێدا نەڕژا.\nئەو ڕووداوانەی بەسەر محەمەد مورسی هاتوون شاراوە نین, بە فەزڵی پێشكەوتنی تەكنیكی و هۆكارەكانی گەیاندنی زانیاری دەتوانین بە دەنگ و رەنگ و نووسین لە هەفتەی كۆتایی فەرمانڕەوایی مورسیدا هەبوون,ببینین. مورسی لەبەرانبەر فشاری جەماوەریدا كە تەخمین دەكرا بە سی ملیۆن كەس، هەڕەشەی خوێن ڕشتن و خۆ فیداكردنی کرد, لە جیاتی گەڕانەوە بۆ میللەت و بۆ بنەماكانی دیموكراسی و دۆزینەوەی میکانیزمێک بۆ سازانی سیاسی, لە گفتوگۆ شەخسیەكانیشیدا كە لەناو كۆشكی كۆماریدا ئەنجام دەدران، دیسان تا دوا ساتەکانی هەر وەك توندڕۆێكی فەرمانڕەوا ڕەفتاری دەكرد و بە هیچ شێوەیەك ڕێگای بۆ تەوافوقی سیاسی نەدەهێشتەوە. بۆیە ناكرێ محەمەد مورسی بە سەرکردەیەکی سیاسی سەركەوتوو دابندرێت. ئەگەر مورسی بریتی بێت لە سەركردەی سیاسی ئیخوان, دەتوانینین بڵێین سەركردەیەكی فاشلی پڕ بە پێستی پڕۆژەیەكی فاشل بوو كە هەر دەبوایە لە بەرەنگاربوونەوەیەكی كۆمەڵایەتیدا سەركەوتن فەشەل و خۆیان بسەلمێنن.\nمن پێموایە چۆن نیزامی كۆمۆنیستی دوای حەفتا ساڵ فەرمانرەوایی عەسكەری هەر نەیانتوانی بكەونە سەر شاڕێی گەشەسەندنی ئابووری و كۆمەڵایەتی ، نەیانتوانی دیموكراسی لە وڵات دامەزرێنن, سەرەنجام بە دەستی میللەتەكەیان رووخان. ئەو روخانەی لە مۆسكۆ و وڵاتانی دیكەی شیوعی كەوا بینیمان, هاوشێوەی هەمان رووخان بوو كەوا ئێستا لە میسر دەیبینین, هەمان ئەو فشارەی كەوا لەناو مەیدانی تەحریر و مەیدانەکانی تونسدا دەیبینین, لەو فشارەیە كەوا لە پراگ و لە پایتەختەكانی دیكەی وڵاتانی شیوعی ئەورووپا دەمانبینی. بۆیە نابێ پێمان سەیر بێت كە دەسەڵاتی ئایدیۆلۆژیای ئیخوانیش وەك دەسەڵاتی ئایدیۆلۆژیای شوعییەت بە دەستی خەڵك كۆتایی پێدێت.\nدەمەوێ سەرنجێك بدەینە ئەو ئومێدەی كە بزووتنەوەی سیاسی ئیسلامی لەناو هەرێمی كوردستاندا بە فەرمانڕەوایی ئیخوان لە وڵاتانی عەرەبی بەستبوویان. من بەلامەوە سەیر نییە كەوا تەجرەبەی میسر و تونس ببێ بە ئایدیای بەرزی ئیسلامییەكانی كوردستان. ئەگەر ئیخوان لەو وڵاتانە سەركەوتنیان بەدەست هێنابێت و توانێبێتیان لەگەڵ دیموكراسی خۆیان بگونجێنن, من دڵنیام ئیسلامیەكانی كوردستان هەوڵیاندەدا خۆیانی لەگەڵ بگونجێنن, بەڵام مەیلی توندڕەوی و سەپاندنی ئەحكامی ئایدیۆلۆژی چۆن لە ئیخوانەكانی میسردا هەیە، لە ئیخوانەكان و ئیسلامییەكانی دیكەی كوردستانیشدا هەیە. هەر بۆیە جۆری مامەڵەكردنی ئیسلامییەكانی كوردستان لەگەڵ ڕوخانی ئومێد یان ئایدیای گەورەی خۆیان لە میسر، ئەو جۆرە كاردانەوەی كە لەناو كوردستان هەیان بوو، بێ ئومێدانەیە, كاردانەوەیەكی وابەستەییانەیە بە دەرەوە. ئەوە نیشاندەدات وەكو دیموكراتی پشت بەستوو بە ناوخۆی وڵات ڕەفتار ناكەن, ئەوانیش ئەحكامی ئایدیۆلۆژی خۆیان لە پشتەوەی پڕۆژەی گەشەسەندن و پڕۆژەی دیموكراسی شاردۆتەوە.\nهیوادارم تەجرەبەی ئیخوانی وڵاتانی عەرەبی وابكات ئیسلامییەكانی كوردستان بەرانبەر بە دیموكراسی ڕاستگۆتر بن.


شێوازی پێدانەوەی قیستی یەکەکانی نیشتەجێبوون دیاریکرا – لڤین پرێس\nدەستەی وەبەرهێنانی هەرێمی کوردستان، دوای بەرزبوونەوەی بەهای دۆلار دوو شێوازی دیاریکرد، بۆ پێدانەوەی قیستی یەکەکانی نیشتەجێبوون کە لای هاوڵاتیانە و بڕیارە کار بە یەکێکیان بکرێت.\nدەستەی وەبەرهێنانی هەرێمی کوردستان بڕیارەکانی خۆی لەبارەی قیستی یەکەکانی نیشتەجێبوون یەکلاکردەوە و دوو بژاردەی خستووەتە بەردەم بەڕێوەبەرایەتی و پڕۆژەکان بۆ هەڵبژاردنی یەکێکیان، هەر پڕۆژەیەکیش پابەند نەبێت سزا دەدرێت.\nلەو بارەیەوە محەمەد شوکری، سەرۆکی دەستەی وەبەرهێنان بە ماڵپەڕی “ناس کورد”ی ڕاگەیاندووە، گشتاندنێکیان ئامادەکردووە و ئاڕاستەی بەڕێوەبەرایەتییەکانی وەبەرهێنانی دەکەن لە پارێزگاکان بۆ چارەسەری کێشەی قیستی یەکەکانی نیشتەجێبوون، دوای بەرزبوونەوەی نرخی دۆلار.\nئاماژەی بەوەشداوە کە لە گشتاندنەکەدا دوو بژاردە دیاریکراوە بۆ هەڵبژاردنی یەکێکیان، کە بریتین لەوەی قیستەکان درێژبکرێتەوە بەوەی نرخی دۆلار وەکو پێشوو هەژمار بکرێت و ئەو بڕەی ئێستا بۆ نرخەکە زیاد بووە بخرێتە کۆتایی و بەقیست وەربگیرێت، هەروەها بژاردەی دووەم ئەوەیە 100 دۆلار بە نرخی 120 بۆ 130 هەزار دینار دیاری بکرێت.\nسەرۆکی دەستەی وەبەرهێنان، جەختیشیکردوەتەوە، پێویستە لەماوەیەکی دیاریکراودا بەڕێوەبەرایەتییەکان ئەو پرسە یەکلایی بکەنەوە، هەر کۆمپانیایەکیش پابەند نەبێت لێپێچینەوەی لەگەڵدا دەکرێت.\nبەرزبوونەوەی نرخی دۆلار بەرانبەر دینار، لەماوەی ڕابردوودا دانیشتوانی پڕۆژەکانی نیشتەجێبوونی روبەڕووی گرفت کردوەتەوە، بەهۆی پێدانی قیستەکانیان بە دۆلار بە کۆمپانیاکان، کە دەبێت بۆ هەر 100 دۆلارێک نزیکەی 25 هەزار دینار زیاد بدەن.


سەرۆکی چین شی جین پینگ پێش سەردانەکەی بۆ ڕوسیا بە دەزگا ڕاگەیاندنە ڕوسییەکانی وت زیادبوونی گرژییەکان لە ڕۆژهەڵاتی ناوەڕاستدا بەهۆی گوشارەکانی ئەمەریکاوە بۆ سەر ئێران جێی نیگەرانییە و هەموو لایەنەکان پێویستە دان بەخۆیاندا بگرن.\nمانگی ڕابردوو گرژییەکانی نێوان ئەمەریکا و ئێران زیادیان کرد ساڵێک دوای ئەوەی ئەمەریکا لە ڕێکەوتنە ناوەکییەکەی ئێران کشایەوە و سزاکانی سەپاندەوە بەسەر تاراندا. هەروەها داوای لە هەموو وڵاتانی جیهان کرد چیتر نەوتی ئێران نەکڕن و هێزی سەربازیی ڕەوانەی ڕۆژهەڵاتی ناوەڕاست کرد وەکو وەڵامدانەوەیەک بۆ هەڕەشەکانی ئێران بۆ سەر هێزەکانی ئەمەریکا لە ناوچەکەدا.\nشی بە دەزگای هەواڵی تاسی ڕوسی و ڕۆژنامەی ڕوسیسکایا گازیتای وت ئەو گوشارە توندانەی ئەمەریکا خستوویەتییە سەر ئێران و سزاکان، گرژییەکانی ڕۆژهەڵاتی ناوەڕاستی زیادکرد.\nبەپێی ئەو نوسراوەی وەزارەتی دەرەوەی چین بڵاویکردۆتەوە پێش ئەوەی سەرۆکی وڵاتەکە بگاتە ڕوسیا، شی جین پینگ دەڵێت " ڕەوشەکە جێی نیگەرانییە."\nوتیشی ڕێکەوتنە ناوەکییەکەی ئێران دەبێت جێبەجێ بکرێت و ڕێزی لێبگیردرێت، چونکە گرنگە بۆ ئاشتی و ئارامی لە ڕۆژهەڵاتی ناوەڕاست و بڵاونەبوونەوەی چەکی ناوەکیدا.\nوتیشی " ڕاوبۆچوونی چین و ڕوسیا سەبارەت بە دۆسییەی ئێران هاوشێوەی یەکترن، هەردوولا هیواداران هەموو لایەنەکانی پەیوەندیدار دان بەخۆیاندا بگرن و ژیرانە مامەڵە بکەن، هەروەها وتوێژەکان چڕتر بکەنەوە و ئەو گرژییانەی ئێستا نەهێڵن."


ـ ئه‌گه‌ر بزانیت بۆ كوێ ده‌ڕۆیت‌و ئامانجت دیاربێت\nڕاهێنان بكه بۆ گه‌یشتن به‌ئارامی.\nـ ئه‌گه‌ر بزانیت بۆ كوێ ده‌ڕۆیت‌و ئامانجت دیاربێت، له‌ڕۆیشتنتدا هه‌ست به ئارامیه‌كی زیاتر ده‌كه‌یت، كه‌واته به‌به‌رنامه هه‌نگاو هه‌ڵبگره تا ئارامیت زیاتر بێت.\nئیره‌یی كه‌سانی تر\nگرنگ نیه له چ پله‌و پایه‌یه‌كدا بیت، به‌هه‌زاران كه‌س ئاماده‌ن تێبكۆشن‌و هه‌ر كارێك له‌ده‌ستیان بێت بیكه‌ن تا وه‌ك تۆ بن. هه‌وڵبده لایه‌نه باشه‌كانی ژیانت په‌ره‌پێبده‌ن سه‌رئه‌نجام ئارام تر ده‌بیت.\nئه‌م قسه‌یه زۆر ڕاسته كه ده‌ڵێت: "سه‌عاتێك خه‌وی پێش نیوه‌ی شه‌و باشتره له‌دوو سه‌عات خه‌وی دوای نیوه‌ی شه‌و". كه‌واته خۆت ڕابهێنه له‌سه‌ر زوو خه‌وتن.\nمه‌ساج"شێلان" یه‌كێكه له‌گرنگترین ڕێگاكانی گه‌یشتن به‌ئارامی، هه‌روه‌ها زۆر خۆشیشه ئه‌گه‌ر به‌شێوه‌یه‌كی ته‌ندروست مه‌ساج بكه‌ی، هه‌م چالاكیت زیاتر ده‌بێت‌و هه‌م گرنگی زیاتر به‌ته‌ندروستی خۆت ده‌ده‌یت.\nده‌توانیت تایبه‌تمه‌ندیه‌كانی ڕوخساری كه‌سێكی ئارام له‌خۆتدا بهێنیته جێ، بگه‌یت به‌ئارامی بۆ نمونه: ددانه‌كانت جیڕ مه‌كه‌ره‌وه‌و په‌نجه‌كانت مه‌كه به‌ناویه‌كدا‌و با هه‌میشه خه‌نده له‌سه‌ر لێوه‌كانت بێت.\nبه‌گشتی كاتێك ده‌ته‌وێت ئیسراحه‌ت بكه‌یت یه‌كه‌مین كارت داكه‌ندنی پێڵاوه‌كانته. كه‌واته كاتێك هه‌ست به ناڕه‌حه‌تی ده‌كه‌یت‌و هه‌ستده‌كه‌یت كه نائارامی پێڵاوه‌كانت دابكه‌نه‌و هه‌وڵبده ئاسووده بیت.\nتێڕوانینێكی جێگیر دروست بكه به‌رامبه‌ر به‌خۆت له‌مێشكتدا كه كه‌سێكی ئارام‌و خۆش ڕوو گه‌شبینیت‌و به‌درێژایی ڕۆژ به‌م تێڕوانینه‌وه له‌خۆت بڕوانه.\nئه‌گه‌ر ماسولكه‌ی قۆڵت گرژ بكه‌یت‌و پاشان خاویبكه‌یته‌وه ئه‌و كات ده‌زانیت جیاوازی نێوان گرژبوون‌و خاوبوونه‌وه چییه هه‌ستكردن به‌ئارامی بناسه‌و ڕاهێنان بكه بۆ گه‌یشتن به‌ئارامی.\nده‌ست له‌كار هه‌ڵگرتن\nڕۆژانه له‌دوای كۆتایی هاتنی كاره‌كه‌ت كه‌مێك ئیسراحه‌ت بكه. ئارامبه‌و واز له‌هه‌موو شتێك بهێنه. ئه‌مه زۆر شتێكی سروشتیه، به‌ڵام زۆرێك له‌خه‌ڵكی كاری له‌م شێوه‌یه ناكه‌ن.\n84 جار بینراوه


چیرۆکی پەڕە پیسەکان\nماوەیەکە سۆشیال میدیای کوردیی سەرقاڵی وروژاندن و باسکردنی شتێکە بەناوی شکۆی تاکەوە لە کۆمەڵگای کوردییدا. وەک ئەوەی (شکۆ) شتگەلێک بێت، بۆ یەکهەم جارە زڕابێت و بووبێتە پارچە شوشەی وردو خاشکراو. بەبێ ئەوەی باس لە ڕەهەندە مێژووییەکانی پشت ئەم چەمکە بکرێت و ئەوە ڕاڤەبکرێت، کە شکۆی تاکی کورد لە باشووری کوردستان بەدرێژایی حوکمڕانیی حکومەتەکانی عێراق بووەتە پرزۆڵە. دوای ڕاپەڕینیش هێزە حوکمڕانەکان تەنها لەسەر شکاندنی شکۆی خۆیان و شکۆی تاکی کورد کاریانکردووە. ئەوەندەی بەدواداچوونم کردبێت، هیچ شتێک کورد لەسەری هاوڕا نەبووە، جگە لە شکاندنی شکۆی تاکەکانی خۆی. بە جۆرێک دەتوانین بڵێین هەموو تاکێکی ئەم کۆمەڵگایە لە ڕووی ویژدانییەوە ئامادەگییەکی تەواوی تێدایە بۆ ئەوەی شکۆی ئەوی دی بشکێنێت و وەکو ڕەفتارێکی ڕەسەنی تاک لە کۆمەڵگادا وێنایبکات. بۆ ئەنجامدانی ئەم ڕەفتارەیش چەندین بیانووی دەرونیی و ئاینیی و کۆمەڵایەتیی و سیاسیی دەهێنێتەوە. بەکورتیی شکاندنی شکۆ تاکە ڕەفتاری ناچیزەیە، کە بەشی هەرە زۆری تاکەکانی ئەم کۆمەڵگایە وەک یەک ئەنجامیدەدەن و وەک یەکیش دژی دەوەستنەوە.\nپیشاندانی ددانپێدانانی دەستگیرکراوەکانی جوڵانەوەکەی شاسوار عەبدولواحید هەرایەکی گەورەی بەدوای خۆیدا هێنا. هەندێک پێیانوایە، کە پیشاندانی ئەو دیمەنانە ڕەفتارێکی نامرۆڤانەیەو پاشماوەی کلتوری بەعسە و بەشێوەیەکی بەردەوامیش دەستگا ئەمنییەکان لە هەرێمی کوردستاندا بە بیانووی جۆراوجۆر دوبارەیدەکەنەوە. لە بەرانبەریشدا هەندێکی تر پێیانوایە، کە ئەو پیشاندانانە ئەرکێکی ئاسایشیی گرنگن و هۆکارێکن بۆ پاراستنی ئاسایشی تاک لە کۆمەڵگادا. بۆ ئەمەیش هەر دوو لایان بیانووی پاراستنی شکۆی تاک دەهێننەوە، کە لە بنەڕەتدا هەر دوو ڕەفتارەکە لەیەکدەچن. لێرەدا دەپرسم؛ دروستکردنی (48) پەڕەی ساختە لە تۆڕێ کۆمەڵایەتیی فەیسبوک بۆ تەفروتوناکردنی کەسایەتیی ئەو دەنگانەی، کە بەدرێژایی مێژووی دوای ڕاپەڕین دژی نادادپەروەریی وەستاونەتەوە ناودەنرێن چی؟! ئایا بیانووی بەرگریکردن لەو پەڕە ساختانە تەنها ئەوەیە، کە حیزبەکانی تریش هاوشێوەی ئەم جوڵانەوەیە پەڕەی ساختەیان هەیە؟ بێگومان ئەمە پاساوێکی لاوازە، چونکە بڕیار بوو ئەم جوڵانەوە گەنجانە نوێیە بە زمانی خۆیان لە حیزبە تەقلیدییەکانی تر نەچێت و کار بۆ پاراستنی شکۆی تاک بکات. بەڕونیی ئەوە دەڵێم، کە حیزبی کوردیی تۆڕی کۆمەڵایەتییان کردووەتە زبڵخانە، لە زەردەوە بۆ پرتەقاڵیی وەک یەک مامەڵە لەگەڵ ئەم تۆڕەدا دەکەن. لەسەر دەستی پەڕەکانی تۆڕی کۆمەڵایەتیی فەیسبوک، کە حیزبە حوکمڕانەکان و ئۆپۆزیسیۆنەکان پاڵپشتیی مادییان کردوون، زۆر بێبەزەییانە پەلاماری چاک و خرابی ئەم کۆمەڵگایەیان داوەو هەرچی خودا پێیناخۆشە بە جوانییەکانی نیشتمانیان کردووە، بەڵام ئەوەیش ناشارمەوە، کە کاتێک بینیم خاوەنی هەندێک لە پەڕە پیسەکانی تۆڕی کۆمەڵایەتیی فەیسبوک، کە سەرۆکی جوڵانەوەی مۆدێرنە گەنجانەکە باربوی مادییان دەکات و ئاراستەیاندەکات، توشی شۆک بووم! ئاخر چۆن دەکرێت کەسێک تەنها لەبەرئەوەی لە قۆناغێکی دیاریکراودا بە هەر بەهانەیەک نەیویستبێت بەشێک بێت لە جوڵانەوەکەی، بەو شێوە بێشەرمانە ڕۆژێک بیکەیتە پاراستن و ڕۆژێکی تریش وەک دەمڕاستی زانیاریی ناویبهێنیت! شەوێک وەک سەرسەریی پیشانیبدەیت و شەوێکی تریش بە خیانەتکار و کۆیلە ناوی بزڕێنیت!\nلە کۆتاییدا دەمەوێت بڵێم، کە سەرلەبەری تۆڕی کۆمەڵایەتیی لە کۆمەڵگای ئێمەدا کور_دکوژە و پرۆسەیەکە هیچی کەمتر نییە لە پرۆسەی ئەنفال، لە پرۆسەی ئەنفالدا جەستەی کورد پاکتاودەکرا، لە پرۆسەی پەڕە ساختەکانی فەیسبوکدا ڕۆحی تاکی کورد پاکتاودەکرێت و شکۆی تاکەکان زۆر بەئاسانیی ئەتکدەکرێت.


کازمی: به‌م نزیكانه شایسته داراییه‌كانی هه‌رێم ره‌وانه ده‌كرێن - باسک نێت\nپێنج شه‌ممه 24, حوزه‌یران 2021\nئەمریکا چەند ماڵپەڕێکی ئێرانی داخست\nبه‌های دۆلار جێگیره\nئەنجومەنی وەزیران له‌سه‌ر چه‌ند ته‌ورێك کۆدەبێتەوە\nله تاران به‌رپرسی په‌یوه‌ندیه‌كان بزووتنه‌وه‌ی ئیسلامی سه‌ردانی نوێنه‌رایه‌تی حكومه‌تی هه‌رێمی كوردستانیان كرد\nلیژنەی ئەمنی سلێمانی: ئەو کەسانەی تۆمەتبارن لە رووداوەکەی شەوی رابردوو، رووبەڕووی یاسا دەکرێنەوە\nدەستپێك/ هەواڵ/ عێراق/کازمی: به‌م نزیكانه شایسته داراییه‌كانی هه‌رێم ره‌وانه ده‌كرێن\nBalen Ibrahim 2021-05-10\nسەرۆکوەزیرانى عێراق رایگەیاند، به‌م نزیكانه شایسته داراییه‌كانی هه‌رێم ره‌وانه ده‌كرێن، دەشڵێت، په‌یوه‌ندییه‌كانی هه‌ولێر و به‌غدا له سه‌رده‌می زێڕینی خۆیاندان.\nمستەفا کازمی سەرۆکوەزیری عێراق لە چاوپێکەوتنی لەگەڵ ژمارەیەک میدیای عێراقیدا ئەوەشی خستەڕوو، پێویستیان به بنیاتنانی متمانه‌یه له نێوان كورد و عه‌ره‌ب بۆ چاره‌سه‌ركردنی قه‌یرانی ناوچه کێشەلەسەرەکان.\nمستەفا کازمی دەشڵێت، ئێستا له قۆناغی كۆتایی دابه‌شكردنی به‌شه‌كانی بودجه‌ی ٢٠٢١دان، دەشڵێت پڕۆژه‌ی سیاسی سه‌ركه‌وتوو ئه‌وه‌یه هه‌ڵبژاردنێکی پاک و بێگه‌رد به‌ڕێوه‌بچێت.\nئاماژەی بەوەشداوە، كێشه‌ی ناوچه کێشەلەسەرەکان له رێگه‌ی پێشنیازێكه‌وه چاره‌سه‌ر ده‌كرێن كه به‌غدا ده‌یخاته به‌رده‌م هه‌ولێر و له ماوه‌ی ئه‌م هه‌فته‌یه‌دا شاندێک سه‌ردانی هه‌رێمی كوردستان ده‌كات بۆ چاره‌سه‌ركردنی كێشه‌ی ئەو ناوچانە.\nدوێنێش، فازڵ نەبی بریکاری پێشووی وەزارەتی دارایی عێراق لە ناڤینی رۆژی ئێن ئاڕ تیدا رایگەیاند، “بۆ مانگی پێنج بەغدا پارە بۆ هەرێم دەنێرێت و پێشبینیش دەکرێت فەرمانبەران بەبێ لێبڕین موچە وەربگرن.”\nئەوەش لەکاتێکدایە، پشکى هەرێم لە بودجەی عێراق بە ١٢.٦٧٪ دیارییکراوە، لە بەرامبەردا، حکومەتى هەرێم پابەندکراوە بە رادەستکردنى بەهای ٢٥٠ هەزار بەرمیل نەوت بە نرخى سۆمۆ لەگەڵ رادەستکردنى نیوەی لە داهاتی ناوخۆ و خاڵە سنورییەکان.\nشەش تووشبووی دیکەی ڤایرۆسی کۆرۆنا لە سلێمانی گیانیان لەدەستدا\nپلەكانی گەرما لە هەرێمی کوردستان دادەبەزێت\nرابه‌ری گشتی لە پەیوەندیەکی تەلەفۆنیدا سەرخۆشی کرد لە دکتۆر علی قەردەغی\nسەرۆکی پەرلەمانی عێراق: هیچ بڕە پارەیەک لە موچەی فەرمانبەران نابڕدرێت


حکومەت دەیەوێ بەنهێنی هەواڵگری بکات - Radio Sweden Kurdish - ڕادیۆی سوید - Radyoya Swêdê | Sveriges Radio\nسەرۆکوەزیران ستێفان لوێڤێن - wêne: Christine Olsson/TT, Maja Suslin/TT\nڕەوشی ئاسایشی سوید\nحکومەت دەیەوێ بەنهێنی هەواڵگری بکات\nتازه کرایه‌وه torsdag 19 november 2015 kl 16.17\nبڵاو کرایه‌وه torsdag 19 november 2015 kl 16.15\nهەواڵگیری نهێنی، چاوەدێری لەڕێگای کامێرا و بەکارهێنانی ئیمکاناتی بیۆمێتری لەناو پاسپۆرتبەکارهێنانی ئیمکاناتی بیۆمێتری لەناو پاسپۆرت لەدەرەوە وڵاتانی شێنگێن.\nئەمە سەرۆکوەزیران ستێفان لوێڤێن لەکۆنفرانسێکی ڕۆژنامەوانی دا ئەمڕۆ ڕایگەیاند.\nلێکۆڵینەوەیەک بۆ دەستنیشانکردنی شێوەی کاری پۆلیس و پارێزەری گشتیی و سێپۆ بۆ خوێندنەوەی زانیاریی داخرا و نهێنی، لێکۆڵینەوەیەکی دیکە پێشنیار بع شیوەی چاوەدێری ئەو بینایانەی کەلەژێر مەترسی دان لەڕێگای کامێراوە پێشکەش بکات. بۆنموونەوە وەکوو بینای کامپی پەنابەران، بینای ئاینی و بینای میدیاکان.\nسەرۆکوەزیران ستێفان لوێڤێن هەروەها گوتی هەم حیزبەکانی هاوپەیمانی ڕاست هەم حیزبی چەپ بۆ کۆبوونەوە و باسکردن بانگ دەکات. پێشتر حیزبی چەپ و هاوپەیمانی ڕاست هاوکات بۆ دانیشتن و باسکردنی ڕەوشێک بانگ نەکراون. ئەمەش بەهۆی ئەوەی کە هاوپەیمانی ڕاست خوازیاری بەشداریکردنی حیزبی چەپ نەنبوو و ئەمەش یەکەمجارە ستێفان لویڤێن هەردوو لایەن بانگ دەکات.\nلەم کۆنفرانسە ڕۆژنامەوانیەدا ستێفان لویڤێن هەروەها گوتی پەیامی من بۆ ئەوەانەی کە لە سویدەوە بۆ ئەنجامدانی تاوان لەدژی مافەکانی مرۆڤ لەوڵاتانی بۆ وڵاتانی دیکە دەچن، ئەوەیە کە ئەگەر بگەڕینەوە ئێرە لەلایەن پۆلیسەوە پێشوازیان لێدەکرێت، دادگایی دەکرێن و سزا دەدرێن.\nهەروەها گوتی کۆمەڵگای ئێمە لەگەڵ ئەوە نییە کە ببێت بە مەیدانێکی ئازاد بۆ ئەوانەی کە لەگەڵ بەهاگەلی بناغەیی وەکوو مافی وەکوو یەکی هەموو کەسێک نین. سوید هەرگیز نابێت بە شوێنێکی پارێزراو بۆ تیرۆریزم و تیرۆریستان.\nستێفان لوێڤێن سەبارەت بەوەی کە تاکوو ئێستا چۆن مەترسیی تیرۆریزم لە سوید بینراوە ڕەخنەگر بوو.\nلوێڤێن گوتی دەبێ ئەوە بڵێم کە سوید لەم بارەوە نەفام بووە. لەوانەیە نەمانتوانیبێت قبوڵی بکەین، کە لە کۆمەڵگایەکی کراوە دا، لەناو ئێمەدا، ئەو کەسانە هەن، هاووڵاتیانی سوید کە لەگەڵ قاتڵەکانی داعش هاوفکرن.\nلوێڤێن ئەوەشی گوت کە ئەمە لەئێستاوە کۆتایی پێدیت. وە لەکۆتایی پەیامەکەیدا ڕووی لە خەڵکی سوید کرد و گوتی بە هەموو ئەوانەی کە گوێدەگرن و بە خەڵکی سوید دەمەوێ ئەمە بڵێـم: لەوە ئاگادارم کە زۆر کەس نیگەرانە. بەڵام دەبێ لە ژیانی ڕۆژانەی خۆماندا بەردەوام بین. هەر ئەو کۆمەڵگا کراوە، ئازاد و دیموکراسیەیە کە ئەم تیرۆریستانە دەیانەوێ لەناوبەرن. وە تەنها لەڕیگای کوتانی تیرۆریست و تیرعریزم بە تووندی دەتوانین ئەم کۆمەڵگایە بپارێزین. وە لەمبارەدا من وەکوو سەرۆکوەزیر ئەوەی لەتوانا و دەستەڵاتی من دایە دەیکەم. سوید هەرگیز پاشەکشە ناکات. حکومەت لەسەر ئەوە سورە کە ئەو هەڵوێستانەی کە بۆ کۆنتڕۆڵکردنی ڕەوش، ئاسایش و دڵنیایی لە سویدی ئێمە دا پیویستە پیادە دەکات.


ژمارەی 197ی گۆڤاری مەهاباد چاپ و بڵاو کرایەوە\nتاريخ: ۱۳۹۶ جمعه ۳۱ شهريور ساعت ۱۲:۱۲ بازدید: 907 نظرات: 0 کد مطلب: 4578\nبە پێی ڕاپۆڕتی پێگەی هەواڵی هاژە، ژمارەی 197ی گۆڤاری مەهاباد چاپ و کەوتە بەر دیدی خوێنەران.\nمودیر مەسئوول لە سەروتاری ئەم ژمارەیە "خووی زۆرداری و قەیرانی کۆمەڵگا" بە سەردێڕ داده‌مەزرێنێ و لە درێژەدا شڕۆڤەی دەکات.\nئەحمەد بەحری ئاکار و کردەوەکانی مڕۆڤ بە ژیانگەی دەورەبەری دەبەستێتەوە. ناوبراو کێشەکانی دەروونی لەگەڵ کەش و هەوای ڕاهێنان و پەروەردە کردنی مڕۆڤ گرێدەدا.\nمودیر مەسئول لە بەشێکی دیکەی نووسراوەکەیدا ئیختلالاتی "غەیرەکۆمەڵایەتی" و "دژە کۆمەڵایەتی" لە دەرەنجامی خوو و خدەی زۆرداری ناو دەبات و دەڵێت: "ئەوانەی دوچاری ئیختلالاتی غەیرەکۆمەڵایەتین، شوێنێکی یەکجار بەرفراوانی سەلبی لە سەر کۆمەڵگا دادەنێن."\nلە بەشێکی دیکەی ئەو نووسراوەیە لە نێو میللەتانی چەوساوه و تەحقیرکراودا نوخبە و تێکۆشەران لەگەڵ دوو گوشاری هاوشانی حکومەتی و لایەنی نێوخۆیی بەرەوڕوون.\nبەحری نه‌بوونی ئەمنییەتی ڕەوانی بۆ ئەو کەسانەی کە بۆ بەرژەوەندی کۆمەڵگای خۆیان تێدەکۆشن لە گەورەترین زیانەکانی میللەتی تەحقیرکراو ناوزەد دەکات. ناوبراو لە کەش و هەوای "قەیرانی کۆمەڵگا" و "خووی زۆرداری" دوو لایەنی "تێکۆشەرانێک کە بەرژەوەندی گشتیی کۆمەڵگایان بە ڕێچکەی ژیانی خۆیان هەڵبژاردووە" و "حکومەت کە دەبێ بۆ ئاهونی کۆمەڵگا تێبکۆشێ و نابێ سیاسەتی تەحقیری گشتی بگرێتە بەر" ئەرکییان وە ئەستۆ دەنێت. وێنەی ڕووبەرگی ئەم ژمارەیە لە وێنەیەکی کوردانی سەدەی 19 پێکهاتووە.\nوتارەکانی ئەم ژمارەیەی گۆڤاری مەهاباد لە 15 وتاری کوردی و 9 وتاری فارسی پێکهاتووە کە لە سەر سەکۆی کۆمەڵایەتی، فەرهەنگی، ئەدەبی دەوەستنەوە. وتارە کوردییەکان بریتین لە:\nخووی زۆرداری و قەیرانی کۆمەڵگا / مودیر مەسئوول\nهێژمۆنیی هونەری چوارەم / محەممەد ئەدیبی\nحورمەتولملووک، ..... / نەسرین جەعفەری _ ئەحمەد بەحری\nکریس کۆچێرا، ڕۆژنامەوان و تۆژەرێکی جیاواز / سوارە فتووحی\nقەڵاتی "فروخ‌پاشا"ی مەرگە / ئاوات سەید ئەحمەد\nنووری، ڕەستەنوورێک لە هەست و ..../ شاهۆ قارەمانی دێبۆکری\nزڕەنووسین بۆ منداڵان / ئەمین گەردیگلانی\nداوەڵ / هێمن عەبدووڵڵاپوور\nناساندنی کتێبێک و نووسەرێک / محەممەد ئەحمەدیان\nزمان‌ناس و تۆژەر، پڕۆفیسۆر ئەمیر حەسەن‌پوور / سوارە فتووحی\nخەڵک چەندە بەرپرسن؟! / مێهرانە عەزیزی\nزۆرەوانی / سولەیمان هورمزیاری\nخشتە و هێڵکاری لە خزمەت چەمکی سیمانتیکی دەق‌دا / ئەحمەد عەلی\nلە فایلی وتارە کوردێکان بەشی "کورد بە قەڵەمی وێنەگرانی هەنده‌ران"، "شێعر"، "کەونە نیشتمان" تێخزێندراون.\nکارنامەی دولت اول روحانی / جبهە‌ی متحد کورد\nشمە‌ای از فعالیت‌های فرهنگی شهرداری / روابط عمومی شهرداری مهاباد\nحوضخانه‌های مهاباد در بوته‌ی فراموشی / سید محمدامین واژی\nجایگاه زن در اشعار ماموستا هیمن / مختار سهرابی\nخطر تخریب کتابخانه‌ی غوث‌آباد / مسعود سعیدی\nجمعیت عام‌المنفعه‌ی خدمات اجتماعی / نورافزای مهاباد\nزندگی مجازی در فضای مجازی / معاونت اجتماعی فرماندهی انتظامی مهاباد\nبرچسب ها: عزیز یوسفی, ئه‌حمه‌د بەحری, ئەمین گەردیگلانی, چیا حەسەن‌خاڵی, سوارە فتووحی, گۆڤاری مەهاباد, محەممەد ئەحمەدیان, محەممەد ئەدیبی, مسعود سعیدی, مەهاباد, نورافزای مهاباد, نەسرین جەعفەری, هاژه, کریس کۆچێرا, کوردستان


ئەنجامە فەرمییەکانی هەڵبژاردنەکانی ئیسرائیل راگەیەندرا\nئه‌نجامه فه‌رمییه‌كانی هه‌ڵبژاردنه گشتییه پێشوه‌خته‌كه‌ی ئیسرائیل راگه‌یه‌ندرا و له هه‌ڵبژاردنه‌كه‌دا پارتی لیكود به سه‌رۆكایه‌تی بێنیامین ناتانیاهۆ سه‌رۆكوه‌زیرانی ئه‌و وڵاته، 36 كورسی به‌ده‌ستهێناوه‌و به جیاوازی یه‌ك كورسی له پێش هاوپه‌یمانی شین و سپی ڕكابه‌ریه‌تی كه 35 كورسی مسۆگه‌ر كردووه.\nرۆژنامه‌ی به‌دیعۆ ئه‌حره‌نۆتی ئیسرائیلی له زاری كۆمیسیۆنی هه‌ڵبژاردنه‌وه رایگه‌یاند كه پارتی لیكود به سه‌رۆكایه‌تی بێنیامین ناتانیاهۆ سه‌رۆكوه‌زیرانی ئه‌و وڵاته، به به‌ده‌ستهێنانی 36 كورسی براوه‌ی یه‌كه‌می هه‌ڵبژاردنه‌كه بووه.\nهاوپه‌یمانی شین و سپی-یش 35 كورسی له 120 كورسیه‌كه‌ی په‌رله‌مان به‌ده‌ست هێناوه و پارتی "ماڵمان ئیسرائیله" به سه‌رۆكایه‌تی ئاڤیگدۆر لیبه‌رمان وه‌زیری پێشووی به‌رگری پێنج كورسی به‌ده‌ست هێناوه.\nهاوپه‌یمانی عه‌ره‌بیش شه‌ش كورسی و پارتی مه‌رته‌زیش كه یه‌كێكه له دوو پارته چه‌په نه‌گۆڕاوه‌كان پێنج كورسی به‌ده‌ست هێناوه.\nبه‌پێی ئه‌نجامه‌كان لایه‌نه ڕاستڕه‌وه په‌ڕگیره‌كان 65 كورسییان به‌ده‌ست هێناوه و ده‌رفه‌تی پێكهێنانی حكوومه‌ت بۆ ئه‌وان ده‌ڕه‌خسێت.\nبێننی گانتس كه یه‌كێكه له دوو سه‌ركرده‌كانی هاوپه‌یمانی شین و سپی دوای راگه‌یاندنی ئه‌نجامه نافه‌رمییه‌كان له شه‌وی هه‌ڵبژاردن، رایگه‌یاند "ناتانیاهۆ ده‌نگی راستڕه‌وه په‌ڕگیره‌كانی بۆ خۆی راكێشا و حكوومه‌ت پێك ده‌هێندرێت و ئه‌مه ئه‌نجامه‌كانن.


بڕیاری كشانەوەی هێزەكانی ئەمریكا لە سوریا، گەورەترین سەركەوتنە بۆ ئەردۆغان كە لە ماوەی رابردوودا، زیرەكانە و بەشێنەیی، تەنگی بە ترەمپ هەڵچنی و كارتەكانی دەرچون لە ناتۆ و پشت كردنە جیهانی رۆژئاوا و كڕینی چەكی روسی و مەسەلەی كوشتنی خاشقچیی بۆ سەرلێشێواندنی ترەمپ بەكار هێنا و لە دواییشدا كارتی هەڕەشەی هێرش كردنە سەر رۆژهەڵاتی فوراتی بەكار هێنا كە ئەگەری شەڕی ئەمریكا- توركیای زیاد كرد. لە ئەنجامدا ترەمپ كشانەوەی لە پێكدادان پێ باشتر بوو.\nترەمپ نایەوێ ببێ بە هۆی دەرچونی توركیا لە كامپی رۆژئاوایی چونكە ئەمە دەبێتە هۆی پەیوەندی كردنی توركیا بە بەرەی روسیا و چینەوە. وەك سەرۆكێك كە هیچ دەربارەی سیاسەتی نێودەوڵەتی نازانێ، زۆر ئاساییە بڕیارەكانی بێ سەروبەر بن. هەموو نەیارانی ئەمریكا، بەتایبەتی توركیا و روسیا و ئێران، قازانج لە بڕیارەكانی ترەمپ دەكەن. ئەمەش تەنها یەك مانای هەیە، ئەویش ئەوەیە كە ترەمپ بەبێ پلان كار دەكا و هەڵسەنگاندنی وردی بۆ بڕیارەكانی خۆی و بەرژەوەندییەكانی وڵاتەكەی نیە.\nدەست لەكاركێشانەوەی وەزیری بەرگریی ئەمریكا جیم ماتیس پەیوەندیی بە بڕیارەكەی ترەمپەوە هەیە. ماتیس راوێژی پێ نەكراوە و وەك لە نامەی دەست لەكاركێشانەوەی دەردەكەوێ، ئەو دژی كشانەوەیە لە سوریا و نوسیویەتی كە دەبێ ئەمریكا بە شێوەیەكی شایستە مامەڵە لەگەڵ هاوپەیمانەكانی خۆی بكات. ئەو لێرە مەبەستی كوردی سوریایە. لە ناو كۆنگرێس، سیناتۆرەكان لە رارایی و بڕیارە كتوپڕەكانی ترەمپ نیگەرانن، تەنانەت ئەندامانی حزبەكەی ترەمپیش نیگەرانیی خۆیان لەم بارەیەوە ناشارنەوە. ماركۆ روبیۆ لە پارتی كۆماری وتویەتی سیاسەتی دەرەوەی ئەمریكا سەرەنجامی خراپی لێ دەكەوێتەوە و نیشانی داوە كە ئەو سیاسەتە بەرەو "زنجیرەیەك هەڵەی سیاسی" دەچێ. هەروەها مارك وارنەر لە پارتی دیموكرات وتویەتی دەست لەكاركێشانەوەی ماتیس كارێكی"مەترسیدارە".\nلە ڕاستیدا ماتیس تاكە وەزیر نیە دەست لەكار بكێشێتەوە. پێش ئەو، هەر یەك لە وەزیرەكانی دەرەوە، ناوخۆ و داد دەستیان كێشاوەتەوە. هۆی هەموو دەست لەكاركێشانەوەكان ئەوەیە كە سەرۆك راوێژ بە كەس ناكا و راپۆرتەكان ناخوێنێتەوە و خۆی لە هەموان بە زیرەكتر دەزانێ. لە بڕیاری كشانەوەی هێزەكان لە سوریا، نە وەزارەتی دەرەوە پشتیوانە و نە راوێژ بە لێپرسراوەكانی ئاسایشی نەتەوەیی كراوە.\nرۆژنامەی "گاردیان"ی بریتانی مەسەلەیەكی گرنگی وروژاندووە، ئەوەش ئەوەیە كە ماتیس دووەم بەهێزترین لێپرسراوی ناو حكومەتەكەی ترەمپ بووە و وا گوزارشتی لەم مەسەلەیە كردووە كە ماتیس"یارمەتیی جیهانی داوە تا بتوانرێ جڵەوی ترەمپ بگیرێ". ئەمە بەم واتایە دێت كە جیهانی پاش دەست لەكاركێشانەوەی ماتیس لە مەترسیدایە.\nتەنانەت مۆسادی ئیسرائیلیش كە شانازیی بەوەوە دەكرد كە ئاگای لە هەموو شتێكە لە جیهاندا، ئاگای لە بڕیارەكەی ترەمپ نەبو. ئیسرائیل یەكێك لە گەورەترین زیانلێكەوتووەكانی بڕیارەكەی ترەمپە چونكە لە سوریا بەرامبەر بە رژێمی ئەسەد و روسیا و توركیا و ئێران تەریك ماوەتەوە و لێرە بەدواوە بژاردەكانی ئێجگار تەنگەبەر دەبن.\nلە ناو سوریا، كورد گەورەترین زیانلێكەوتووە. لەخۆبایی بون و بوغرایی سەركردەكانیان و هەڵەكردن لە هەڵسەنگاندنی دۆخەكەو هەڵبژاردنی سەنگەرە چەوتەكە، زۆر گران لەسەریان دەكەوێ. لەم هەلومەرجەی ئێستا جگە لە رادەست كردنی ناوچەكان بە هێزەكانی رژێمی سوریا، ، هیچ رێگایەكی تر نیە. بێگومان ئەمە زیانێكی زۆر بە كورد دەگەیەنێ بەڵام ئەو زیانە لە زیانی هاتنی توركیا بۆ ناوچەكانیان كەمترە. لانی كەم دەشێ ئەم هەنگاوە ببێ بە مایەی چاككردنەوەی پەیوەندییەكانیان لەگەڵ روسیا و دیمەشق، بەتایبەتی كە چونی هێزەكانی توركیا بۆ ناوچەكانی رۆژهەڵاتی فورات لە بەرژەوەندیی روسیا و دیمەشق دا نیە، چونكە توركیا بەبێ بەرانبەر لە ناوچەكان ناكشێتەوە و رەنگە بەشێكی ناوچەكان رادەستی هێزە بەرهەڵستكارە دۆستەكانی خۆی بكات كە ئەمەش هەم پرۆسەی ئاشتی ئاڵۆزتر دەكا هەم پێگەیەكی بەهێزتر لەسەر مێزی گفتوگۆ بۆ ئۆپۆزیسیۆنی سەر بە توركیا و خودی توركیا لە مەسەلەی دیاریكردنی ئایندەی سوریا دابین دەكات.\nكوردەكانی سوریا زۆر هەڵەیان كردووە. كاتی ئەوە هاتووە دەستوبردی لێ بكەن و بڕیارێكی دروست بدەن.


دارى سوپاسگوزارى - Feropedia\nماڵەوە /فێركردن لەسەر بنەماى تەمەن/فێركردنى منداڵان/دارى سوپاسگوزارى\nبا ئاهه‌نگى جوانيه‌كانى پايز بگێڕين، به دروستكردنى دارى سوپاسگوزارى. منداڵان حه‌ز به يارمه‌تيدان ده‌كه‌ن له كێشان و بڕين و ڕه‌نگكردنى گه‌ڵاكان له كاغه‌ز. ئه‌مه چانسێكيشه بۆ ئه‌وه‌ى ببينن كه‌ده‌بێت چه‌ند سوپاسگوزاربن بۆ جوانيه‌كانى ژيان. هيوادارين ئه‌م كاره ببێته به‌شێك له نه‌ريتى خێزانه‌كان له كوردستان.\nكاغه‌زى ڕه‌نگاو ڕه‌نگ\nپێنووس يان ماجيك\nمقه‌ست بۆ منداڵ و گه‌وره\nكه‌تيره يان تيپ\nلقى دره‌خت وه‌ك له‌وێنه‌كه‌دا دياره\nچۆنێتى دروست كردنه‌كه‌ى:\nبه پێنووس يان ماجيك شێوه‌ى گه‌ڵا له‌سه‌ر كاغه‌زه ڕه‌نگاو ڕه‌نگه‌كان بكێشه .ئێمه 25 گه‌ڵا ده‌كێشين بۆئه‌وه‌ى لقه‌كان داپۆشن.\nگه‌ڵاكانى كه له‌سه‌ر كاغه‌زه ڕه‌نگاو ڕه‌نگه‌كه كێشاوته به مقه‌ست ببڕه. هه‌موو گه‌ڵاكان ببڕه چونكه پێويستت ده‌بێت بۆ داپۆشينى لقه‌كان .\nئه‌و شتانه له‌سه‌ر گه‌ڵاكان بنوسه كه سوپاسگوزاريت بۆيان. ده‌كرێت له‌گه‌ڵ منداڵه‌كانتان قسه‌بكه‌ن و وشه‌كانيان بۆ بنوسن. گه‌ر خۆشيان تواناى نوسينيان هه‌يه باخۆيان وشه‌كانيان بنوسن.\nكه‌تيره بده له قه‌راغى خواره‌وه‌ى هه‌ر گه‌ڵايه‌ك , ياخود ده‌توانيت تيپ به‌كاربهێنيت بۆ ئه‌وه‌ى گه‌ڵاكان به لقه‌كانه‌وه بنوسێنيت.\nوه‌رگێڕِ: خه‌بات ره‌فيق محمد\nهه‌ڵه‌چن: دابان به‌همه‌ن احمد\nپێشتر نۆ ڕێنمايى بۆ خوێندکاران تا زیاتر قسە بکەن لە پۆلدا\nدواتر به‌ڕێوه‌بردنی پۆل: 3 پرسیاره گه‌وره‌و گرنگه‌كه


وتووێژی داڕێژە:کۆلکە - ویکیپیدیا، ئینسایکڵۆپیدیای ئازاد\n١ داواکردنی گۆڕینی ناو\n٢ سەبارەت بە دەقی قاڵب\n٣ گۆڕانکاری قاڵب\n٤ دوایین قسە\n٥ کۆلکە یا کۆڵکە؟\n٦ فرەوان یان فراوان\nداواکردنی گۆڕینی ناو[دەستکاری]\nبەڕێزان ئەمەوێ ناوو ناوەڕۆکی ئەم قاڵبە بگۆڕم بۆ (کۆڵکە)، چونکە زۆر هەڵەیە ناوی کورت. وەکو دەبینن لە ویکیپیدیای ئینگلیزی نووسراوە (stub) بە واتای کۆڵکە (دارێک کە هێشتا پێ نەگەشتووە یان دارێکی بچووک).(ئەتوانین پەڕەیەک بە ناوی (کورت short)ی بۆ ڕەوانە کەین).چی دەڵێن --barham ٠٠:٢٨, ١١ تشرینی دووەم ٢٠٠٩ (UTC)\nکارێکی بەجێیە. بەس کاتی گۆڕین و گواستنەوە وریا بە. ڕێــــز--MarMzok لێدوان-- ١٤:٣٩, ١١ تشرینی دووەم ٢٠٠٩ (UTC)\nسەبارەت بە دەقی قاڵب[دەستکاری]\nکاک بەرھەم گیان فراوان وشەیەکی فارسییە. فارس دەڵێ فَراوان. کوردییەکەی دەبێتە فرەوان (فرە: زۆر + وان: پاشگر). فرا لە ھیچ کوێ نەبیسراوە. بڕوای ئێوە چییە؟--:)CalakLédwan ١٥:٠٣, ٢٤ تشرینی دووەم ٢٠٠٩ (UTC)\nکاک چالاک پێت چۆنە پێشخستن لە فراوانکردن چاک تر نییە؟ بۆ وشەی فراوانیش سوپاس بۆ زانیارییەکە.--barham ٢١:١٥, ٢٤ تشرینی دووەم ٢٠٠٩ (UTC)\nپێش دەست پێکردنی ئەم باسە دەمەویست بزانم ئایا کۆڵکە لە مەڵبەندی ئێوە بە لی قەڵەوە؟--:)CalakLédwan ٢١:٥٥, ٢٤ تشرینی دووەم ٢٠٠٩ (UTC)\nبەڕێز من (بە بەردەوام) سوود لە فەرهەنگی (کوردی سویدی) وەردەگرم لێرەش واهاتووە ئەگەر لە خانەی نووسین بنووسی (stubbe). وابزانم ئەمیش زۆر باوە چونکە بە زۆری بەکاردێت.--barham ٢٢:٢٨, ٢٤ تشرینی دووەم ٢٠٠٩ (UTC)\nبەڵام لە مەڵبەندی ئێمە ئەم وشەیە بە لی لاواز دێت یانی کۆلکە. کۆڵکە لە مەڵبەندی ئێمە بە شتێکی تر دەڵێن.--:)CalakLédwan ٢٢:٣٥, ٢٤ تشرینی دووەم ٢٠٠٩ (UTC)\nبەڕێزان، بەڕای من فرەوان باشترە تا پێشخستن. کۆڵکەیەک چڵ ئەکێشێ، گەشە ئەکا، فرەوان ئەبێ، ناخرێتە پێشەوە!--Aza ٠٧:١٦, ٨ کانونی یەکەم ٢٠٠٩ (UTC)\nبۆ کێشەی ل و ڵ، پێشنیار ئەکەم لەجیاتی کۆڵکە بێژین: شەتڵ؛ لە هەموو کوردستان (ئەوەننەی من بیستوومە) دەڵێن شەتڵ؛ تەنانەت کرماشانیش کە سۆرانی نین دەڵێن شەتل و کورمانجەکانیش دەڵێن شتل. ویکیپیدیای کورمانجیش هەر دایناوە شتل: Ev gotar şitlek e = ئەم وتارە شەتڵێکە.سپاس--Aza ٠٧:٢٩, ٨ کانونی یەکەم ٢٠٠٩ (UTC)\nشه‌تل عه‌ره‌بییه!!!mn la gal awada nim--barham ١٢:٢٢, ٨ کانونی یەکەم ٢٠٠٩ (UTC)\nڕاست ئەکەی. من نەمئەزانی. لێرەش نووسراوە.--Aza ١٢:٣٧, ٨ کانونی یەکەم ٢٠٠٩ (UTC)\nxwy la asla la srianyawa wargirawa balam esta har ba 3arabi banawbanga chonka awan zyaitir ba kari ahenn. bo peshxistin mnish la yakamda frawanm danabu .--barham ١٢:٤٤, ٨ کانونی یەکەم ٢٠٠٩ (UTC)\nفرەوان یان فراوان؟ فرەوان باشترە.--Aza ١٢:٥٣, ٨ کانونی یەکەم ٢٠٠٩ (UTC)\nداڕێژە (قاڵب) گەر مەبەست لە وشەی قاڵبە، ئەوا من داڕێژە پێسنیار دەکەم. --ئاراس نوری ١٤:١٥, ٨ کانونی یەکەم ٢٠٠٩ (UTC)\nبەڕێزان زۆرم بیر لەم قاڵبە و ناوەکەی و دەقەکەی کردەوە و لە ئاکامدا بەوە گەیشتم کە دەیبینن. لە زمانی کوردیدا بۆ ئەوەی کە بڵێن شتێک ناتەواوە، وشەی کۆلکە لە سەرەتای وشەکەدا دەھێنن بۆ وێنە دەڵێن کۆلکەپیاو، کۆلکەمەلا و ... (چاو لە وشەنامەی کوردستانی مامۆستا گیوی موکریانی بکەن) و قەد ناڵێن فلان شت یا فلان کەس کۆلکەیەکە. وشەی کۆلکەش وشەیەکی موکریانییە و لە مەڵبەندی موکریاندا دەڵێن کۆلکە نەک کۆڵکە.بژین.--:)چالاکلێدوان ٢١:١٥, ٨ کانونی یەکەم ٢٠٠٩ (UTC)\nبەڕاستی من نازانم بۆ ھەندێک لە بەکارھێنەران نایانھەوێ قسەی بەڵگەدار بسەلمێنن و ھەر قسەی خۆیان دەکەن. من قسەی خۆم لە سەرێ نووسیوە ئەگەر ھەر کەس دژایەتییەکی ھەیە یا پێی وایە بە ھەڵە چوومە قسەی خۆی بکات دەنا گۆڕانکارییەکان پۆچەڵ دەکەمە.--:)چالاکلێدوان ١٩:٢٢, ٩ کانونی یەکەم ٢٠٠٩ (UTC)\nنازانم مەبەستت کێیە کە نایەوێ قسەی بەڵگەدار بسەلمێنێ؟؟ پێم وانییە کەس بۆ دژایەتیکردن هاتبێ بۆ ئێرە. دوای ئەوە تۆ لە هەموو باسەکانتا ئەڵێی لە ڕۆژهەڵاتی کوردستان واباوە. باشە گریمان وابوو ئەی ئەبێ باشووری کوردستان پشتگوێ بخەین؟ یان ویکیپیدیای سۆرانی بکەینە دوو بەشەوە بۆ ئەوەی هەرکەس بە پێی قسەکردنی خۆی بنووسێ؟ من پێم وایە کە باوترین ناو هەڵبژێردرێت باشترە و دورمان دەکاتەوە لە ناکۆکی بۆیە تاکو بەڵگەی تەواوت بەدەستەوە نەبوو کە زۆرینەی کورد کۆلکە بەکاردێنن پێم وانییە کە ئەنجامێکی باش لە گۆڕانی ناوەکە ئەبێ. فەرموو لێرە بنووسە stubbe بزان کۆڵکە چۆن ئەنووسری. ئەویش بەڵگەی من!!! لەگەڵ ڕێز --barham ٢٢:١٥, ٩ کانونی یەکەم ٢٠٠٩ (UTC)\nبابە من جارێ وازم لە پیتی ل ھێنا. گۆرانکارییەکانی ترت کە ئاکامی لێکۆلینەوەکانی من بوو و سەرچاوەشان ھەبوو بۆ پووچەڵت کردەوە؟ (کۆلکەوتار -> کۆڵکە). بەڵگەی ئەم گۆڕانکارییە چ بوو؟--:)چالاکلێدوان ٢٢:٢٢, ٩ کانونی یەکەم ٢٠٠٩ (UTC)\nبە ڕای من تێبینییەکانی چالاک جێگەی سەرنجن. بۆ نموونە بنووسین ئەمە کۆڵکەوتارێکە ڕەنگە جوانتر بێت؛ بەڵام لەگەڵ ئەوە نیم قاڵبەکە بگوازینەوە بۆ قاڵب:کۆڵکەوتار.سپاس--Aza ٠٧:١٧, ١٠ کانونی یەکەم ٢٠٠٩ (UTC)\nجارێ ھەندێک لەو شتانەی لە سەریان ھاودەنگین دەگۆڕم، ئەوانی تریش بۆ کاتێکی تر.--:)چالاکلێدوان ١٢:٥٠, ١٠ کانونی یەکەم ٢٠٠٩ (UTC)\nکۆلکە یا کۆڵکە؟[دەستکاری]\nبەڕێز کاک بەرھەمی خۆشەویست بەداخەوە ئەم وشەنامە ئانڵاینەی ئێوە کەڵکی لێ‌وەردەگرن لێرەدا بە ھەڵە چووە و کەوی لێ کردوویە زڕەکەو. وا دیارە ئەم وشەیە لە مەڵبەندی ئێوەدا باو نییە دەنا ئاماژەت بەم وشەنامە ئانڵاینە نەدەکرد و یەکڕاست دەتکوت لێرە ئەم جۆرە باوە. بەڵام کاک بەرھەم گیان ئەمە وشەیەکی موکریانی و لێرە دەڵێن کۆلکە و کۆڵکە بە شتێکی تر دەڵێن. کۆڵکە ھەر ئەم شتەیە کە بانەییکان دەڵێن کوڵک و بۆ وێنە بە کەسێکی کە بەدەنی پڕ لە موو بێ دەڵێن کوڵکن. تۆ ئەگەر چاو لە وشەنامەی «ھەنبانە بۆرینە»ی مامۆستا ھەژار و وشەنامەی «کوردستان»ی مامۆستا گیوی موکریانی بکەی ئەم وشەیە ھەر بە «کۆلکە» نووسراوە. ھەر چی وشەنامەی تریشم لە لا بوو پشکنیم و ھەر ئاوایان نووسیبوو. بۆ وێنە:\nوشەنامەی ئەستێرەگەشە (کوردی – عەڕەبی)\nکۆلکەدار/ قرمة خشب کۆلکەزێرینە/ ... کۆلکەمەلا/ ...\nوشەنامەی فواد (کوردی – ئینگلیزی)\nکۆلکەدار: lump of wood\nوشەنامەی شێخانی (کوردی – کوردی)\nکۆلکەخوێندەوار: ... کۆلکەمەلا: ... کۆلکەدار: کۆلکە کۆلکەزێڕینە: ...\nلە یەک وشەنامەشدا «کۆڵکە» نەھاتووە. ئەمانە ھەموو بەڵگەیەکن بۆ سەلماندنی دروستبوونی وشەی «کۆلکە» و نادروستبوونی وشەی «کۆڵکە». جا ئەگەر ھێشتاش پێتان وایە «کۆڵکە» ڕاستترە٬ پێم‌خۆشە ئاگادارم کەیەوە دەنا ئەم قاڵبە دەگۆڕم.--:)چالاکلێدوان ٠١:٠٠, ١ کانوونی دووەم ٢٠١٠ (UTC)\nفرەوان یان فراوان[دەستکاری]\nکاک چالاک سڵاو. بەخێرهاتنت دەکەمەوە جارێکی تر بۆ ویکیپیدیا، کاک چالاک من لەم ماوەی ڕابردوو دا زۆر کتێب و فەرهەنگی کوردیم خوێندووە هەمووی تەنها فراواونی تیادا نووسراوە، تەنانەت یەک جاریش وشەکەم بەم شێوەیە نەبینی (فرەوان). ئەگەر تۆ ڕایەکی ترت هەیە لێرە بینووسە، من زۆر بە دوای ئەمە گەڕاوم لە فراوان زیاترم نەبینیوە و ئەگەر هەبێتیش ئەوە وەکو فراوان باونییە. لەگەڵ ڕێز --barham ١٠:١٩, ١ کانوونی دووەم ٢٠١٠ (UTC)\nزۆر سپاست دەکەم بەقوربان، ساڵی تازەی زایینیشت لە وڵاتی غوربەتدا لێ پێرۆز بێ. ئەم وشەیە بە ھەر دووک جۆر لە ناو وشەنامەکاندا نووسراوە و راستییەکەی ئەمەیە کە فراوان باوترە بەڵام زۆر شت ھەیە لە ناو کورداندا باوە بووە بەڵام نادروستە. بۆ وێنە وشەی «زانکۆ» کە ئێستا بە ھەر کەس بڵێی ھەڵەیە شێتیشت دەکا. من کوتم فرەوان چونکوو زۆرتر لە کوردی دەچوو دەنا بۆ من چ جیاوزییێک لە نێوان فراوان و فرەواندا نییە.--:)چالاکلێدوان ١٠:٥٧, ١ کانوونی دووەم ٢٠١٠ (UTC)\nوەرگیراو لە «https://ckb.wikipedia.org/w/index.php?title=وتووێژی_داڕێژە:کۆلکە&oldid=296072»\nئەم پەڕەیە دواجار لە ١٠:٤٩ی ١٤ی تشرینی یەکەمی ٢٠١٣ نوێ کراوەتەوە.


رەشاد موفتی:زانای مەزن‌و وڵاتپەروەری دڵسۆز – پەڕە 20 – Knwe.org\nسەرەکی » کەلتوور » رەشاد موفتی:زانای مەزن‌و وڵاتپەروەری دڵسۆزپەڕە 20\nرەشاد موفتی:زانای مەزن‌و وڵاتپەروەری دڵسۆز\nبەو زمانی كوردییە شیرین زمان\nبەحسی گەورەی هەردوو عالەم كەم بەیان\nیان نەڵێن كوردی نیە مەدحی نەبێ\nمن وەهام نووسی كە كەس قەدحی نەبێ\nبنەماڵەی موفتی یەكێك لەبنەماڵە دێرین‌و ناسراوەكانی شاری هەولێرن ، مێژووی ئەوان ئاوێزانی مێژووی قەڵا بووە، ئەم بنەماڵە ناودارە خاوەنی چەندین كەسایەتیی نیشتمانی‌و ئاینی‌و زانستی‌و ئەدەبی‌و كۆمەڵایەتین ، كە لەقۆناغە جیا جیاكاندا خزمەتی زۆریان بە هەولێر‌و كوردستان‌و ناوچەكە كردووە. بەرهەم‌و بەخششەكانیان لە لاپەڕە درەوشاوەكانی مێژووی كوردستاندا بەشانازییەوە تۆمار كراوە.ئەوەی من لەم گۆشەیەدا تیشك دەخەمە سەر ژیان‌و كارو بەرهەمەكانی رەشاد موفتیی ئەستێرەی درەوشاوەی ئەو بنەماڵەیەیە.\nرەشاد موفتی كەسایەتییەكی گەورەی نیشتمانی‌و ئاینی‌و ئەدەبی كوردستان بوو، لە‌و رشتە جیاوازانەدا خزمەتێكی زۆری پێشكەش گەل‌و وڵاتەكەی كردووە.\nرەشاد كوڕی محەمەد موفتی كوڕی مەلا عوسمان كوڕی مەلا ئەبوبەكر كوڕی حاجی عومەر ئەفەندی ناوی تەواوی ئەم كەسایەتییە گەورەیە‌و بەرەشاد موفتی ناسراوە.\nئەو لە نێو جەرگەی یەكەمین جەنگی گێتی‌و لەساڵی 1915 لە قەڵای دێرین‌و سەركەشی هەولێر لەدایك بووە.\nلەو شارەدا خراوەتە بەرخوێندن‌و قۆناغی سەرەتایی خوێندووە. دواتر لای باوكی‌و مەلا ئەفەندی دەرسە ئاینییەكانی خوێندووە‌و زمانەكانی توركی‌و فارسی‌و عەرەبی فێر بووە.\nساڵی 1934 بۆ خوێندن چۆتە زانكۆی ئەزهەر، دوو ساڵ لەو زانكۆیە خوێندوویەتی‌و سەركەوتوو بووە‌و بڕوانامەی وەرگرتووە‌و گەڕاوەتەوە شاری هەولێر.\nئیدی لە مزگەوتی گەورەی قەڵا، كەباوكی پێشنوێژی بووە، خزمەتی كردووە، ئەركی ئاینی‌و وتنەوەی دەرسە ئاینیەكانی لەئەستۆ گرتووە.\nدوای كۆچی دوایی باوكی لەساڵی 1946، بووە بەپێشنوێژی مزگەوتی گەورەی قەڵا‌و ئەركە ئاینیەكانی وەك پێشنوێژی‌و وانەوتنەوە‌و فەتوای لەئەستۆ گرتووە.\nرەشاد موفتی زانایەكی كوردپەروەر بووە‌و بایەخی زۆری بەزمانی شیرینی كوردی داوە‌و هەوڵی پێشخستنی داوە.\nیەكەم مەلا بووە كە لەو ساڵانەدا وتاری نوێژی هەینی بەزمانی كوردی پێشكەش كردووە.\nهەروەها مەولودنامەی پێغەمبەری كردووە بەكوردی‌و ساڵی 1950 لەچاپخانەی كوردستانی گیوی موكریانی چاپی كردووە.لە بۆنەی مەولوددا بەزمانی كوردی پێشكەشی ئامادەبوانی كردووە.میعراجنامە‌و ئیسماعیلنامەشی كردبوو بەكوردی‌و چاپی كردبوون.\nرێورەسمی حەجی ماڵی خوداشی هەر بەزمانی كوردی بەڕێوە بردبوو.\nبەهۆی ئەوەی شارەزایی تەواوی لەشەرع‌و یاسادا هەبووە، ساڵی 1956كراوە بە قازی لە دادگای كەركوك،ساڵی 1957 وەك قازی بۆ دادگای سلێمانی گوازراوەتەوە.\nساڵی دواتر وەك قازی گەڕاوەتەوە دادگای هەولێر‌و تا كاتی خانەنشین بوونی لەساڵی 1978 بەردەوام بووە.\nرەشاد موفتی سەرباری كاروباری شەرع‌و ئاینی، بایەخی زۆریشی بەئەدەب بەگشتی‌و شیعر بەتایبەتی دابوو،خاوەنی چەندین دەقی شیعری جوان‌و بەزرە كە بەزمانەكانی ( كوردی‌و عەرەبی‌و توركی‌و فارسی) نووسیونی لە دوو توێی دیوانێكدا چاپ‌و بڵاو كراونەتەوە‌و شیعری بڵاونەكراوەشی هەیە.\nبۆ یادی كۆچی دوایی كانی شاعیر ئەم شیعرەی نووسیوە:\nبیر لە مێژووی كۆچی شاعیر واجبی ئینسانی یە\nبا لەبۆ هەمووی بنێرین فاتیحەی رەحمانی یە\nكۆڕەكەی ئەمرۆكەمان بۆ شاعیرێكە زۆر بەناو\nجەبری نەقسی شیعرە جەببارە، تەخەلوس كانی یە\nرەشاد موفتی زانایەكی كراوە بووە، بەشداری رێو رەسمە ئاینی‌و ئەدەبی‌و كۆمەڵایەتییەكانی كردووە.\nئەندامی یەكێتیی نووسەرانی كورد‌و كۆڕی زانیاری كورد‌و سەرۆكی ئەنجومەنی زانایانی هەولێر بووە.\nرەشاد موفتی بەحوكمی ئەوەی زمانەكانی عەرەبی‌و فارسی‌و توركی بەباشی زانیوە، خاوەنی كتێبخانەیەكی دەوڵەمەند بووە، سەدان كتێب‌و دەستنووسی بەنرخی بەزمانی كوردی‌و زمانەكانی دیكە تێدا بووە‌و وەك یادگار لەدوای بەجێماوە‌و نووسەران‌و توێژەران‌و خوێندكارانی ماستەر‌و دكتۆرا بۆ نووسینی تێزەكانیان سوودی لێوەردەگرن.\nرەشاد موفتی خاوەنی زیاتر لە 20 كتێبی بەهاداری ئەدەبی‌و ئاینیەكە بەزمانەكانی كوردی‌و عەرەبی نووسیونی‌و چاپكراون.\nچەندین دەستنووسی بەنرخیشی لەدوا بەجێماوە‌و تائێستا چاپ نەكراون.\nپاش خزمەتێكی زۆر بەبوارەكانی ئاینی‌و ئەدەبی‌و مێژوویی، رۆژی 12ی ئەیلولی 1992، رەشاد موفتی زانا‌و ئەدیب‌و كوردپەروەر، لەشاری هەولێر كۆچی دوایی كرد‌و لە گۆڕستانی بنەماڵەكەیان لە گوندی باداوە بەخاكی نیشتمان سپێردراو چووە ریزی سەروەرانی كوردستانەوە.\nدروودی رێز‌و وەفا‌و ئەمەكداری بۆ گیانی پاك‌و پیرۆزی، رەشاد موفتیی زانای ناودار‌و شاعیری بەتوانا‌و كوردپەوەری دڵسۆز.\n417 جار بینراوە\nكاروانی مێژوویی سۆشیالیزم\nسبەینێ، ساڵح عوسمان نوێترین كتێب لەبارەی دیموكراسی بڵاودەكاتەوە\nچیرۆکی ئازاری دوای جینۆساید لەڕێگای وێنەوە\n« پێشتر 1 … 18 19 20 21 22 … 27 دواتر »


مستەفا كازمی پۆستە وزارییە بەتاڵەكانی كابینەكەی پڕكردەوە – تۆڕی میدیایی خەڵک\n2020/05/12 - 10:06 PM\nبەپێی ژمارەیەك فەرمان مستەفا كازمی پۆستە وزارییە بەتاڵەكانی كابینەكەی پڕكردەوە.\nبە فەرمانەكان مستەفا كازمی سەرۆك وەزیرانى عيراق، بەشێوەی وەكالەت پۆستی وەزارەتی دەرەوە بەڕێوەدەبات، هەروەها عەلی عەلاوی وەزیری دارایی، پۆستی وەزارەتی نەوت بەشێوەی وەكالەت بەڕێوەدەبات.\nهاوكات بەپێی فەرمانێك، عەلی حەمید موحسین وەزیری پەروەردە، بەشێوەی وەكالەت پۆستی وەزارەتی بازركانیی بەڕێوەدەبات و نەبیل كازم وەزیری خوێندنی باڵا، بەشێوەی وەكالەت پۆستی وەزارەتی داد بەڕێوەدەبات.\nهەروەها، ناسڕ بەندەر وەزیری گواستنەوە، بەوەكالەت پۆستی وەزارەتی كۆچ و كۆچبەران بەڕێوەدەبات و عەدنان دەرجالی وەزیری وەرزش و لاوانیش، بەوەكالەت پۆستی وەزارەتی ڕۆشنبیری بەڕێوەدەبات.\nسەرۆك وەزیرانى عيراقعيراقمستەفا كازمی\nتەندروستی هەولێر: 3 نەخۆشی تووشبووی ڤایرۆسی كۆرۆنا چاكبوونەوە\nوەزارەتی پەروەردەی هەرێم كرێی خوێندنی ئەهلی بەڕێژەی 10% داشكاند


نوێترین لێدوانى باڵیۆزى ئەمریکا لەسەر بەنداوى موسڵ\nباڵیۆزخانەى ئەمریکا لە عێراق ڕایگەیاند، بەنداوى موسڵ هیچ مەترسییەکى لەسەر نییە و دانیشتووانى عێراق دەتوانن سوود لە ئاوەکەى ببینن.\nماسیۆ تولەر باڵیۆزى ئەمریکا لە عێراق لە لێدوانێکیدا دواى بەسەرکردنەوەى بەنداوى موسڵ ڕایگەیاند، زۆر دڵخۆشە بەوەى ئەمڕۆ بە هاوکاریى ئەمریکی و ئیتاڵى و عێراقییەکان پێکەوە بۆ ماوەى سێ ساڵ لەو بەنداوەدا کاریانکردووە بۆ چاککردنەوەى.\nڕاشیگەیاند، لەمڕۆوە عێراقییەکان دڵنیابن کە بەنداوى موسڵ بێ کێشەیە و دەتوانرێت ببێتە سەرچاوەى ئاوى خواردنەوە بۆ گەلانى عێراق.\nباڵیۆزى ئەمریکا ئاماژەى بەوەش کرد، دواى تەواوبوونى کارى پرۆژەکە لەلایەن تیمى ئەندازیاریى سوپاى ئەمریکى و کۆمپانیاى تریفى ئیتاڵى لە هاوینى ئەمساڵدا، تیمێکى وەزارەتى سەرچاوە ئاوییەکانى عێراق مەشق و ڕاهێنانیان پێ دەکرێت لەسەر کەرەستە و پێداویستیی تەکنەلۆجیاى نوێ بۆ بەردەوامى نۆژەنکردنەوەى بەنداوەکە بۆ ساڵانى داهاتوو.\nتولەر دووپاتیکردەوە، لەگەڵ گەڕانەوەى بەنداوەکە بۆ دەستپێکردنەوەى بەردانەوەى ئاوى موسڵ و ئیشپێکردنى تۆڕباینەکانى بە شێوەیەکى ئاسایى و کۆنترۆڵکردنى ئاوى لافاو و گلدانەوەى ئاوێکى زۆر، دەتوانرێت بۆ ئاوى خواردنەوە و کشتوکاڵ و بەرهەمهێنانى وزەى کارەباش سوودى لێ وەربگیرێت.\nبەنداوى موسڵ دەکەوێتە باکورى شارى موسڵ بە دوورى ٥٠ کیلۆمەتر و لەسەر ڕووبارى دیجلە لە ساڵى ١٩٨٦ دروستکراوە و درێژییەکەى سێ هەزار و ٢٠٠ مەترە و بەرزیەکەشى ١٣١ مەترە و گەورەترین بەنداوە لە عێراق و چوارەمیشە لەسەر ئاستى ڕۆژهەڵاتى ناوەڕاست.


مێشك تێکچوون | Suomen Mielenterveysseura\nمێشك تێکچوون بە حاڵەتێك دەگوترێت بە وەزعیەتێكی تێگەیشتن و ئەزمون، کە کەسەکە ناتوانێ هەستەکانی بەرمهێنەری مێشکی خۆی لەگەڵ ڕاستی جیهانی دەرەوە جیابکاتەوە. زۆرێك لە گرفتەکانی تەندرووستی دەروونی قورس و درێژماوە نیشانەی مێشک تێکچوونی هەیە. لەلایەکی ترەوە مرۆڤیش، کە بەدەست نیشانەکانی گرفتی تەندروستی دەروونیەوە ناناڵێنێ بۆی هەیە نیشانەی مێشك تێكچوونی لێ دەربکەوێت واتە بۆ نموونە گوێی لە دەنگ دەبێت لە پەیوەند بە ڕووداوێکی تایبەتەوە کە بۆی ئیجگار تەکاندەر و ناخۆشە. ئەم بابەتە کە وەك پێی دەڵێن کاردانەوەی مێشك تێکچوون کە کورت ماوە وگەڕۆکە.\nلەکاتی مێشك تێکچووندا کەسەکە تووشی هەلوەسە دەبێت، کە دیاریدە زۆر باوەکەی بیستنی دەنگی خەیاڵاویە. کەسێك کە مێشکی تێکچووە لەوانەیشە پێی وابێ کە شتی جۆراوجۆر دەبینێ ویان باوەڕی بە شتی وا هەیە، کە لە ڕاستی‌دا ڕوویان نەداوە. بۆ نموونە لەوانەیە پێی وابێ کە کەسوکاری تاوانباری دەکەن سەبارەت بە شتێك یان باوەڕی وایە کە زەرەرێكی داوە، کە لە ڕاستیدا ڕووی نەداوە. بەهۆی ترسان و هەست کردن بە شتی سەیرەوە کەسەکە لەوانەیە بەتەواوی خۆی لە پەیوەندیە کۆمەڵایەتیەکان دادەبڕی و دەچێتە جیهانی خۆیەوە.\nسەرەڕای گیروگرفتەکانی مێشك تێکچوون بەڵام لەوانەیە کەسەکە خاڵی بەهێز و توانایشی لە ژیاندا هەبێ، کە بە یارمەتی ئەوانە دەتوانێ بە شێوازی نۆرماڵ کاروباری ڕۆژانەی خۆی بەڕێوە بەرێت. هەروەها نیشانە وگرفتەکانی مێشك تێكچوون بەگشتی بەشێوەیەکی ناوبەناو دەردەکەون، واتە نیشانەکانی مێشك تێکچوون لە کەسێكدا کە گرفتی تەندروستی دەروونی لەگەڵدایە حاڵەتی تێكچوونەکەی بەردەوام نیە.\nیارمەتیدانی کەسێك کە مێشکی تێكچووە\nکەسێك کە لە حاڵەتی مێشك تێکچووندایە دەبێ هەرچی زووتر بخرێتە ناو بازنەی یارمەتی پیشەوەرانەوە، چونکە کەسەکە کە نیشانەکانی نەخۆشیەکەی تێدابێ دەبێ دەرمان و چارەسەری گونجاوی تری بۆ بەدەست بێت، بۆ ئەوەی گیروگرفتەکانی خراپتر نەبێ و درێژە نەکێشێ. کەسێك کە نەخۆشی مێشك تێکچوونی هەبێ دەتوانرێ بنێردرێت یان باشتر وایە ببرێت بۆ نزیکترین ئێشکگری دەروونناسی.\nهەندێ جار کەسە نەخۆشەکە یارمەتی ناوێ، چونکە لەوانەیە بەهۆی جیهانی ئەزموونی خەیاڵی خۆیەوە بترسێ وەیان تێنەگات لەوەی کە پێویستی بە یارمەتی هەیە. ئەگەر کەسە نەخۆشەکە کە مێشکی تێکچووە هەڵس وکەوتی زۆر بە تێکەڵ وپێکەڵ بی و لەناکاودا شت بکات کە مەترسی بۆ خۆی و دەوروبەرەکەی هەبێ، دەتوانرێ تەلەفون بۆ ژمارەی فریاگوزاری گشتی ١١٢ بکرێ.


ئەی هاوڕەگەزبای بەڕێز بیرت چوو کە ئاسایش قۆڵ بەستی کردی،چەپکێ گوڵت پێشکەش بکردایە؟! مێژووی ئاسایشی سلێمانی هەر لە دوای ڕاپەڕینی ساڵی 1991 تەژیە لەکاری نامرۆڤایەتی و ئەشکەنجە و تیرۆر و ڕفاندن وئاسانکاری بۆ هێنانی تریاك و ماددەی هۆشبەر. ئەم دەزگایە جگە لە نانەوەی ئاشووب و ئاژاوە و ناسەقامگیری ، کارێکی وای نەکردوە تا هاوڵاتیان بتوانن بەبێ ترس و دڵە ڕاوکێ،ژیان بگوزەرێنن.ئەزموونی خۆم لەگەڵ ئەم دەزگایە ئەگەڕێتەوە بۆ ساڵانی 1991 تا 1996 و ئەوکاتەی کوردستانم جێهێشت بەرەو ئەمریکا. ئەو...\nئەزموون و وانەیەک، بۆ لێوە فێربوونلە ساڵی 962 ەوە دەسەڵاتی ڕۆمانی پیرۆزی نەتەوەی ئەڵمان/Heiliges Römisches Reich Deutscher Nation بەرقەرار بووە. لەو کاتەوەی کە قەیسەری ڕۆمانی پیرۆزOttos der Große دەسەڵاتی گرتە دەست. پاشان لە ساڵی 1157 وشەی پیرۆزی بۆ زیاد کرا و لەسەرەتای سەدەی 16ەوە وشەی نەتەوەی ئەڵمانی...\nزیانگەیاندن بەمێشک و شەکرە کاتێک جەستە برسی دەبێت،سەرەتا جەستەدەست دەبات بۆ پلی ساکاریدێک Polysaccharides" ،بەناوی گلیکوژن "گلوکۆز"و بەکاریدێنێت، کە لە جگەرداهەیە،بەڵام ڕێژەی گلیکوژن ئەوەندە نییە، کە وڵامی برسێتی چەن سەعاتی بداتەوە.پاشان جەستەی مرۆڤ چەوری کۆبووەوە...


جەماوەری بەڕێز و دڵسۆزی كوردستان! بەپێویستی دەزانم لەم هەل و مەرجە سەخت و قەیراناوییەدا كە هەرێمی كوردستانی پێدا گوزەر دەكات، پەیامی دڵسۆزانەی خۆم بۆ هەموولایەك لەم چەند خاڵەدا بخەمەڕوو\nپەیامێك لە ئەمیری کۆمەڵەوە\nجەماوەری بەڕێز و دڵسۆزی كوردستان!\nبەپێویستی دەزانم لەم هەل و مەرجە سەخت و قەیراناوییەدا كە هەرێمی كوردستانی پێدا گوزەر دەكات، پەیامی دڵسۆزانەی خۆم بۆ هەموولایەك لەم چەند خاڵەدا بخەمەڕوو:\n١) بێگومان كێشە و گرفت قەیرانە لەسەر یەك كەڵەكەبووەكانی هەرێم، بەتایبەتی قەیرانی ئابووریی و بێ مووچەیی و تەنگدەستی، هەموو لایەكی بەگشتی سەغڵەت و توڕە و بێزار كردوە، بەتایبەت توێژی مامۆستایان كە یەكێكە لە دڵسۆزترین و ماندووترین توێژی كۆمەڵگاكەمان.\n٢) بۆیەش هەموو جۆرەكانی خەباتی مەدەنیی: خۆپێشاندان، ڕێپێوان، مانگرتن، مافی ڕەوای خەڵك و جەماوەرە بە هەموو چین و توێژەكانەوە، بەڵام بە شێوازی شارستانییانەی هێمنانە و بەجۆرێك كە حەق و ماف و داواكردنەكە، بەشێوەیەكی حەق بێ.\n٣) لێرەشەوە داوا لەسەرجەم خۆپێشاندەران دەكەم كە هۆشیار و بێداربن و ڕێ نەدەن مومارەسەكردنی ئەو مافە ڕەوایەیان لێ بەلاڕێدا ببرێ.\n٤) بێگومان پەنابردنە بەر توندوتیژیی لە هەر لایەكەوە بێ، تەنیا زیانباریی هەموولایەكی بەدواوەیە.\nهەروەها پەلاماردان و سووتاندن و وێران كردنی بنكە و بارەگا حیزبیەكان و فەرمانگە حكوومییەكان، جگە لە وێرانكردنی وڵات و ژێرخانە ئابوورییەكەی، هیچ تەفسیرێكی دیكە هەڵناگرێ.\n٥) پێویستیشە بەزووترین كات حكوومەت و دەستەڵات بەدەم داوا ڕەوایەكانی خۆپێشاندەرانەوە بێ و، هەرچی لە دەستی دێ بیكات و چیدیكە خاوەخاو لە چارەسەركردنی كێشە و قەیرانە كەڵەكە بووەكان دا نەكات.\nدەبێ دام و دەزگا ئەمنییەكانیش وەك پێویست بە ئەركی سەرشانی خۆیان هەڵسن، بۆ پارێزگاریی كردن لە خۆپێشاندەران و، موڵك و ماڵی حیزبی و حكوومیی، وە پێویستە هەموو لایەكیش سەرەنجامی شوومی وڵاتانی وەك سوریا و لیبیا و یەمەنمان لەبەرچاوبێ.\n٦) كۆمەڵی ئیسلامیش كە هەردەم لەبەرەی خەڵك و جەماوەری ستەمدیدەدا بووەو، ئامادەی هەر باجدانێك بووە لەسەر هەڵوێستی داكۆكییكارانەی لە ماف و ئازادییەكانی خەڵك، ئێستا لە هەموو كاتێك مكوڕتر و سوورترە لەسەر ئەو هەڵوێستانەی، بەڵام بێگومان داواكردنی هەق دەبێ بەشێوازی هەق بێ و، هەڵبەتە ئەگەر كاتی خۆی پێشنیاری گۆڕینی حكوومەت و پێكهێنانی حكوومەتی كاتییش وەرگیرابایە، دۆخەكە بەم حاڵە نەدەگەیشت.\n٧) زۆریش نیگەرانین بەوەی كە ئەمجارەش خۆپیشاندانەكان شەهید و برینداری زۆریان لێ كەوتۆتەوە، چونكە هیچ پاساوێك بۆ كوشتنی خەڵك و جەماوەر نیە و، ئێمە بە توندی ئیدانەی دەكەین.\nئەمیری كۆمەڵی ئیسلامی كوردستان


بۆچی له په‌یوه‌ندییه‌كدا ده‌مێنینه‌وه كه خۆشحاڵمان ناكات؟\n24/10/2018 10:40 AM\nبۆچی له په‌یوه‌ندییه‌كی خۆشه‌ویستیدا ده‌مێنینه‌وه كه خۆشحاڵمان ناكات؟ توێژینه‌وه‌یه‌كی نوێ ده‌ڵێت له‌وانه‌یه هۆكاره‌كه‌ی ئه‌وه‌بێت پێمانوایه جێهێشتنی به‌رامبه‌ره‌كه‌مان زیانی لێده‌دات.\nتوێژینه‌وه‌كه له ژماره‌ی نوێی جورناڵی كه‌سایه‌تی و ده‌روونناسی كۆمه‌ڵایه‌تیدا بڵاوبووه‌ته‌وه. به‌پێی توێژینه‌وه‌كه كاتێك كه‌سێك له په‌یوه‌ندییه‌ك دێته‌ده‌ر ته‌نها له بیری خۆیدا نییه‌و به‌رامبه‌ره‌كه‌شی له‌به‌رچاوه.\nسامانسا جۆئێل به‌ڕێوه‌به‌ری توێژینه‌وه‌كه ده‌ڵێت: تا زیاتر كه‌سێك بڕوای وابێت كه به‌رامه‌به‌ره‌كه‌ی وابه‌سته‌و گیرۆده‌یه‌تی به‌و ڕێژه‌یه‌ش ئه‌گه‌ری جیابوونه‌وه كه‌مده‌بێته‌وه.\nتوێژینه‌وه‌كانی پێشوو ده‌ڵێن بڕی كات، سه‌رچاوه‌كان و ئه‌و هه‌سته‌ی كه ده‌یبه‌خشین هۆكارن بۆ ئه‌وه‌ی كه بڕیاری جیایی بده‌ین یان نا. هه‌روه‌ها توێژینه‌وه‌كان ده‌ڵێن ئه‌گه‌ر كه‌سێك پێیوابێت كه ته‌نیایی خراپتره، ئاماده‌یه له په‌یوه‌ندییه‌كدا بمێنێته‌وه كه ڕه‌زامه‌ندی ناكات.\nجۆئێل ده‌ڵێت یه‌كێكیتر له هۆكاره‌كانی مانه‌وه له په‌یوه‌ندی له‌مجۆره‌دا، هیوایه به باشتربوونی په‌یوه‌ندییه‌كه. ئه‌و شته‌ش وه‌ك شمشێرێكی دوو لێو وایه، ئه‌گه‌ر په‌یوه‌ندییه‌كه باشتربوو ئه‌وه بڕیارێكی دروسته.


حەمە تاڵی بانه\nمحەممەد فەقێ حەمە میرزا ناسراو به حەمە تاڵی بانه لەساڵ 1890 زاینی بیست و پێنج ساڵ پێش هەڵگیرساندنی شەڕی یەکەمی جیهانی لەدایک بووە. خەڵکی شاری بانەی ڕۆژهەڵاتی کوردستان بوو.\nنازناوی تاڵی لەوەوە وەرگرتووە کە ئەو هەمیشە مناڵێکی ڕووگرژ و مۆن و چاونەترس و جەسوور و ئازا بووە، لەسەرەتایی مناڵیش ئەوەی لێدیاری داوە. کوردیش هەمیشە بەو کەسانە دەڵێت مناڵێکی خوێن تاڵ و گرژو مۆن وشەڕانگێز، بۆیە نازناوی تاڵ وەردەگرێ و پێی دەڵین حەمەتاڵ.\nحەمەتاڵ ڕق ئەستوور ئەبێت و بریاری تۆڵەسەندنەوەی دەدات، هەر بۆیە لووت و گوێچکەی مەعمووری ماڵیاتی دەوڵەتی ئێران دەبڕێت. ئیتر حەمەتاڵ ناوی ئازایەتیی و چاونەترسی بەخێرایی بڵاو دەبێتەوە.\nدوای 8 ساڵ لەزیندان ڕادەکا و لە رێگای خوراسانەوە خۆی دەگەیەنێتە ئەفغانستان، دوای ماوەیەک لە رێگای سیستان و بەلووچستان و دەریای عەمان و خووزستان و کرماشانەوە دەگاتەوە سلێمانی و ماوەیەک دەبێتە پێشمەرگەی شێخ مەحموود.\nدواتر لەگەڵ کەسێکی دیكه بەناوی سەید عەتا کە ئەویش گوایە لە ڕۆژهەڵات چەند کەسێکی مەعمووری دەوڵەتی ئێرانی کوشتووە یەکدەگرن و هێزێک پێک دێنن و لەگەڵ هێزەکانی شا بەشەڕ دێن. دەوڵەتی ئێران داوا لە دەوڵەتی عێراق دەکات کە ئەوانە گوایە لە رێژیم یاخیبوون، دەبێت ڕادەستی ئێران بکرێنەوە، بەڵام عێراق لە وڵامدا دەڵێت کە ئەوانە شوێنێکی تایبەتیان نییە و کارێک لەدەستیان نایەت بۆ لەداو خستنیان بۆیە دەوڵەتی شای ئێران پەنا بۆ پیلانگێڕی دەبات و ناکۆکی دەخاتە نێوان سەی عەتا و دەیکاتە داردەستێک بۆ لەناوبردنی حەمەتاڵ.\nحەمە تاڵی بانە لەلایەن هاوسەنگەری خۆی سەی عەتا مەریوانییەوە لە خەودا کوژرێت و بۆ هەتا هەتایە چاو لێک دەنێت.


گەمارۆکانی ئەمریکا کاریگەریی لە سەر سیاسەته‌کانی ئێران نابێت - Mehr News Agency\nAP ١٣٩٧ Aban ٢٣ ٠٨:١٤\nNews Code 23028\nبە ڕاپۆرتی ئاژانسی هەواڵی مێهر، محەمەد جەواد زەریف وەزیری دەرەوەی کۆماری ئیسلامی ئێران لە وتووێژ لە گەڵ ماڵپەڕی "العربی الجدید" ڕوانییە گەمارۆگەلی دژە ئێرانیی ئەمریکا و پرسە هاوپەیوەندەکانی وتی: گومانێک لەوەدا نییە کە گەمارۆ داسەپاوەکانی ئەمریکا لە دژی ئێران، لە سەر ئابووریی ئێران کاریگەری دەبێ؛ بەڵام نابێ ئەو خاڵەش لە بیر بەرینەوە کە ئەو گەمارۆیانە هیچ کاریگەرییەکیان لە سەر سیاسەتەکانی کۆماری ئیسلامی ئێران نابێ.\nوەزیری دەرەوەی کۆماری ئیسلامی بە ئاماژە بەوەی کە گەمارۆکانی ئەمریکا هەر لە کاتی چوونە دەرەوە لە بەرجام دەستی پێکردووە و خەڵکی کردۆتە ئامانج، ڕایگەیاند: ئەمریکا بە داسەپاندنی گەمارۆکانی گەلی ئێران کردۆتە ئامانج و هەوڵ دەدات خەڵکی بخاتە ژێر گوشارەوە. ئەمریکییەکان زۆر هیوادارن لەو رێگەوە بتوانن خەڵکی ئێران لە دژی حکوومەتەکەیان هان بدەن.\nوەزیری دەرەوە بیری هێنایەوە: دەبێ ڕێککەوتنی ناڤۆکی ئێستای نێوان ئێران و وڵاتانی ئەورووپی بپارێزرێت بۆ ئەوەی بتوانین لە دەسکەوتەکانی بەهرەمەند بین. ئەورووپییەکان پابەند بوون بەو بەڵێنانەی کە ڕایانگەیاندبوو و ئەوە لە کاتێکدایە کە زۆر کەس پێی وابوو ئەورووپا بە هۆی پەیوەندییەکانی لە گەڵ ئەمریکا، بەڵێنەکانی خۆی پێشێل بکات.\nوتیشی: هەڵبەت ئێمەش دەزانین کە وڵاتانی ئەورووپی ئامادە نین هاوکاتی پابەند بوون بە بەڵینەکانیان لە چوارچێوەی بەرجام، بەهای پابەندبوونیان بدەن. ئەوان دەیانەوێ بە بێ بەهایەکی ماڵی ئەو ئەرکە ڕاپەڕێنن.\nزەریف لە درێژەدا جەختی کرد: ئێمە لامان وایە ئەو هەڵوێستەی وڵاتانی ئەورووپی گرتوویانەتە بەر لە درێژخایەندا لە بەرژەوەندیان نییە و ئەوان لە ساڵانی داهاتوودا ناچارن بە هۆی ئەو سیاسەتە بەهای ماڵیی زیاتر بدەن. لە هەر حاڵدا ئێمە لە گەڵ هاوپەیمانانی خۆمان لە ڕووسیا و چین و هەروەها لە گەڵ بەرپرسانی ئەورووپی سەبارەت بە ڕێککەوتنی ناڤۆکی لە پەیوەندیدا دەبین بۆ ئەوەی کاریگەریی گەمارۆکان بگەیێننە کەمترین ئاستی مومکینی. ڕاستە ئەمریکا دەسەڵاتێکی ئابووریی گەورەیە، بەڵام هەموو وڵاتانی جیهان لە بەرامبەر گەمارۆکانی دەوەستن و لەمناوە هەندێک لە کۆمپانیاکانیش لە گەمارۆکانی ئەمریکا دەترسن.\nوەزیری دەرەوە ڕاشیگەیاند: ئابووریی ئێران خاوەن هێزی بەردەوامی لە گەشە و پەرەسەندنە. ئێمە لە هێزگەلی ناوخۆیی مرۆیی، زانستی و تەکنیکییەکی زۆر بەهرەمەندین. هەموو ئەوانە کاریگەریان لە سەر داهاتووی وڵات هەیە. لە لایەکی دیکەوە پەیوەندیگەلێکی باشمان لە گەڵ وڵاتانێکی وەک ڕووسیا، چین، هێندستان و ... هەیە کە هەرکام لەو پەیوەندیانە کاریگەریان لە سەر ئابووری ئێران هەیە.\nزەریف جەختیشی کرد: ویلایەتە یەکگرتووەکانی ئەمریکا ناتوانێ هەناردەی نەوتی ئێران بگەیێنێتە سیفر. ئەوە ڕووداوێکە کە بە چاوی خۆمان بینیمان و لە داهاتووشدا شایەدی دەبین. ئەمریکییەکان تەنانەت ناتوانن مامناوەندی هەناردەی نەوتی ئێران بە شێوەیەکی بەرچاو دابەزێنن. ئێران دەسەڵاتێکی بەرچاوی هەیە لە هەناردەی نەوتی خۆی؛ بە تایبەت ئەوڕۆ کە بازاڕی جیهانی پێویستی بە نەوتی ئێران هەیە.\nناوبراو زیادی کرد: سیاسەتەکانی کۆماری ئیسلامی ئێران لە ناوچەدا ڕوون و ئاشکرایە. ئێمە بەشێک لە ناوچەین و ڕوانگەمان هەمبەر بە گۆڕانکارییەکانی ناوچە لە رۆژئاوایان واقیعی‌ترە. ئێوە ئاور لە مێژوو بدەنەوە، کێ بەرگری لە سەدام کرد و کێ هەمبەری وەستا؟ کێ پاڵپشتی لە ئەلقاعیدە، تاڵەبان، بەرەی نوسرە و داعش کرد و کێ قەتەری گەمارۆ دا؟\nزەریف ئاماژەی بەوەش دا: لە بەرامبەردا ئێوە بە باشی ڕۆڵی کۆماری ئیسلامی ئێران و ڕەهەندە ئیجابییەکانی هەمبەر بە گۆڕانکارییەکانی ناوچە دەبینن. بۆ وێنە ئێران رێگەی نەدا عەرەبستانی سعوودی لە گەمارۆ بەربڵاوەکانی قەتەر ئاکامی دڵخوازی خۆی مسۆگەر بکات.\nوەزیری دەرەوە ڕەخنەی لە پڕۆژەی چەک و چۆڵ و سیستەمی مووشەکیی وڵاتانی ناوچە و لەوان ئیمارات و عەرەبستان بە بەراوەرد لە گەڵ ئێران کرد و وتی: ئەمریکییەکان ناوچەیان کردۆتە هۆماری چەک؛ چەک و چۆڵێک کە بۆتە هۆی کوشتوبڕی خەڵکی یەمەن.\nبیریشی هێناوە: تۆمەتبارکردنی ئێران بە دەست هەبوون لە تەقاندنەوەی کۆنفڕانسی دژبەرانی شۆڕش لە پاریس و هاوکات لە گەڵ سەفەری سەرۆک کۆماری ئێران بۆ سویسرا و نەمسا و ڕاگەیاندنی میکانیزمی ئابووریی SPV لە لایەن ئەورووپییەکان و دەستگیرکردنی چەند کەسی ئێرانی لەوبارەیە، نیشاندەری پاڵپشتیی ئەورووپییەکان لە تیرۆریزم دەکات و ئەوانن کە رێگە بە تیرۆریستان بۆ چوونە ناو خاکیان دەدەن و دەبێ لەوبارەیەوە بیر بکەنەوە. ئێران نایەوێ هیچ هەڕەشەیەک بەرەوڕووی ئەورووپا بکات و بە فەڕەنسا و دانیمارک‌مان ڕاگەیاندووە کە ئامادەین هەندێک زانیاری لەبارەی ئەو باڵە تیرۆریستییەکانی دژبەری ئێران بەوان بدەین.\nزەریف وێرای کاردانەوە نیشان دان بە سەفەری بنیامین نەتانیاهۆ سەرۆک وەزیرانی ڕژیمی زایۆنی بۆ عەمان، وتیشی: ئێمە لە سەر ئەو بڕوایەین کە ئەمریکا بە دوای تاڵانی سەرمایەی ناوچەیە و تەنیا گەلانن کە بەهای ئەو سیاسەتە گەندەڵە دەدەن. ئەمریکا و ڕژیمی زایۆنی دەیانەوێ سەرنجی ڕای گشتی لە فەلەستین دوور بخەنەوە و لەمناوە وڵاتانی عەرەبی-ش پەیوەندیان لە گەڵ زایۆنییەکان ئاسایی دەکەنەوە بۆ ئەوەی بەستێن بۆ دوژمنایەتیی زیاتر لە گەڵ ئێران خۆش بکەن. هەر بۆیە وڵاتانی عەرەبی دەبێ هوشیار بن و باشترین بڕیارەکان لەوبارەیەوە بدەن.\nوەزیری دەرەوەی ئێران وێرای ڕەت کردنەوە وەرگرتنی هەر جۆرە پەیامێک لە لایەن ڕژیمی زایۆنی یان ئەمریکا بە ناوبژیگەریی عەمان، سەبارەت بە ئەنجام دانی دانوستان لە گەڵ ئەمریکا ڕوونی کردەوە: ئێمە پێشتریش وتوومانە هەر جۆرە دانوستانێک بە مەرجی ڕێزنانی بەرامبەر و پابەندبوونی لایەنەکان بە بەڵینەکانیان مومکینە. هەر کات ئەمریکا ئەو مەرجانە ڕاپەڕێنێت، ڕەنگە بکرێت باس لە گفتوگۆ بکەین. ئێمە چەندین ساڵ گفتوگۆمان لە گەڵ ئەمریکا کرد و لە گەڵیاندا گەیشتینە ڕێککەوتنی ناڤۆکی. بەڵام ئەمڕۆ ناتوانین پابەندبوونی ئەمریکا بە بەڵێنەکانی دەستەبەر بکەین.\nناوبراو سەبارەت بە ڕاپۆرتە بڵاوکراوەکان لە بابەتی سەفەری ناردەی جێنشینی عەرەبستان بۆ تاران و پرسی یەمەن وەک یەکێک لە مژارە گفتوگۆ لە سەرکراوەکانی ئەو سەفەرە، وتی: من زانیارییەکم لەوبارەیەوە نییە و لام وایە شتی وا مومکین نییە. من هیچ کێشەیەکم لە گەڵ لە سەرگیرانەوەی پەیوەندییەکان و ئاسایی بوونەوەی پەیوەندیمان لە گەڵ عەرەبستان نییە و ئەو پرسە دەروەستی بە ڕیاز و بڕیاردانەکانیانەوە هەیە؛ بڕیاردان سەبارەت بە کەمکردنەوەی شەڕ و ناکۆکییەکانی ناوچە و لەوان سیاسەتەکانی دژی ئێران، سووریا، عێراق و یەمەن.\nزەریف لەبارەی دۆخی یەمەن ڕایگەیاند: ئێمە هەر لە سەرەتاوە ئامادەیی خۆمان بۆ چارەسەریی قەیرانی یەمەن ڕاگەیاندووە و لە کاتی بۆردومانی یەمەن لە لایەن هاوپەیمانی عەرەبستانەوە ڕامانگەیاندووە کە رێگەچارەی سەربازی لە یەمەن ئاکامێکی نابێ. عەرەبستان پێی وابوو کە دەتوانێ لە ماوەی چەند حەوتە کۆتایی بە دۆسیەی یەمەن بێنێت، بەڵام چەند ساڵ درێژەی خایاند. دەبێ ئاگربری هەمەلایەنە لە یەمن مسۆگەر بکرێت و بێ شک ئەوڕۆ هەموو داکۆکی لە زەروورەتی ڕاگرتنی هەڵمەتی سەربازی و گەیاندنی یارمەتیی مرۆڤدۆستانە بە خەڵکی سڤیل و پاڵپشتی و گفتوگۆ لە گەڵ دەوڵەتی یەمەن دەکەن.\nوەزیری دەرەوەی ئێران سەبارەت بە ڕاپۆرتە بڵاوکراوەکان لەبارەی پیلانی عەرەبستان بۆ تیرۆری بەرپرسانی ئێرانی و لەوان سەردار قاسم سولەیمانی، ئاماژەی بە هەنگاوە دزێوەکانی سعوودی و لەوان گەنارۆدانی قەتەر و بۆردومانی یەمەن و زیندانی کردنی سەعد حەریری سەرۆک وەزیرانی لوبنان و تیرۆری جەماڵ خاشقجی کرد و وتی: ئێمە لەوبارەیەوە ئاگادار بووین و عەرەبستان بۆ چەندین ساڵ دەچیت کە پاڵپشتی لە گرووپگەلی تیرۆریستی ناو ئێران دەکەن و عەرەبستان پێشتر ڕایگەیاندووە کە شەڕ دەکێشێتە ناو خاکی ئێران. پاش ئەوە شایەدی بەرزبوونەوەی جموجۆڵی گرووپگەلی تیرۆریستی لە رۆژهەڵاتی وڵات بووین. گرووپی داعش پەلاماری پەرلەمانی دا. کەواتە ئەو سیاسەتانەی داعش شتێکی تازە نییە و ئێمە تەواو ئاگاداری هەین.\nناوبراو سەبارەت بە پەیوەندییەکانی ئێران و تورکیا ڕوونی کردەوە: پەیوەندیمان لە گەڵ تورکیا زۆر باش و ستراتژیکە، بەڵام ئەوە بە مانای هاوسەنگی لە ڕوانگەکانمان لە تەواو بوارەکاندا نییە. ئێمە لە پرسە سەرەکییەکانی هاوپەیوەند بە سووریا ڕای جیاوازمان هەیە و بۆ کەمکردنەوەی ئەو ناکۆکیانە هەوڵ دەدەین و بەو ئەنجامە گەیشتووین کە تیرۆریزم بە زیانی هەموو لایەکە و گرووپگەلی جودایی خواز وەک هەڕەشەیەک وێنا دەکرێن کە کۆی ناوچەکە بەرەوڕووی شەڕ و پێکدادان دەکات.\nزەریف جەختیشی کرد: ئێمە دەزانین کە پاڵپشتیی ئەمریکا لە هەندێک لایەن کە هەڕەشەن بۆ سەر یەکگرتوویی سووریا و بوونەتە مایەی شەڕ و پێکدادانی ناوخۆیی، کێشەسازن. ناکرێت رێگە بە ئاژاوەنانەوەی ئیتنیکی لە سووریا و عێراق بدەین و ئەوە پرسێکی مەترسیدارە. ئێمە لە سەر ڕیفراندۆمی جودایی خوازی لە عێراق و سناریۆ هاوشێوەکانی لە سووریادا هاوڕاین. بەڵام ڕەنگە لە سەر پرسە هاوپەیوەندەکان بە چۆنیەتی جێبەجێ کردنی رێکاری سیاسی لە سووریا ڕای جیاوازمان هەبێ.\nناوبراو هەروەها ڕوانییە ڕاپۆرتگەلی هاوپەیوەند بە پاشەکشێی هێزەکانی سەر بە سوپای ئێران لە باشووری سووریا و ڕایگەیاند: هێزەکانی ئێرانی لە باشووری سووریا نین تا پاشەکشێ بکەن و ئەوە حزبوڵڵاش دەگرێتەوە. ئەگەریش حزبوڵڵا لەو ناوچەیە بووبێتن، ئەوا بوونیان کاتی و بۆ بەرەنگاربوونەوەی تیرۆریزم بووي. یارمەتیی ئێمە بۆ سووریا لە بنەڕەتەوە بۆ بەرەنگاربوونەوەی تیرۆریزم بووە و بوونی حزبوڵڵاش لە خاکی سووریا لە سەر داوای دەوڵەتی ئەو وڵاتە بووە.\nوەزیری دەرەوەی کۆماری ئیسلامی لە کۆتاییدا لەبارەی ناکۆکییەکانی نێوان ئێران و ڕووسیا سەبارەت بە مانەوەی ئێران و هێزەکانی سەر بە ئێران لە باشووری سووریا وتی: بە پێی زانیارییەکانی من مومکینە لە هەندێک لە مەیدانەکاندا ناکۆکیگەلێک هەبن، بەڵام تا ئێستا هیچ شتێکمان سەبارەت بە ناکۆکی لە سەر مانەوەی ئێران لە سووریادا نەبیستووە.\nتوركیا و چەتەكانی لە ١٥ ڕۆژی ڕابردوودا ٢٥٥ جار هێرشیان کردووەتە سەر کوردی سووریا


یۆرۆنیوز: یەکەمین ململانێ نێوان ئەنکەرە و واشنتگتۆن لەسەرکوردان دەبێت - دیدبان حقوق بشر کردستان ایران\nکەمتر لەدوومانگە کە جۆ بایدن دەسەڵاتی بەدەستەوە گرتووە بەڵام هەروەک پێشبینی دەکرا ململانێێەکانی واشنتگتۆن و ئەنکەرە لەهەڵکشاندایە.\nرەجەب تەیێب ئەردۆغان و بەرپرسانی دەوڵەتی تورکیا لەم هەفتەیەدا زۆر جار ئەمریکایان تاوانبار کردووە بەوەی کە هۆکاری سەرەکی مردنی 13 هاوڵاتی ئەم وڵاتە رۆژی هەینی رابردوو لەباکووری ئێراقە. لەمبارەوە دیویدن سترفیڵد باڵویزی ئەمریکا لەتورکیا بۆ وەزارەتی دەرەوەی ئەم وڵاتەش بانگهێشت کرا. لەسەرەتای هەفتەدا مەولوود چاوش ئۆغڵوو وەزیری دەرەوی تورکیا لەگەڵ هاوتا ئەمریکییەکەی لەمبارەوە گفتگۆیانکرد. ئانتۆنی بلینکن لەم گفتگۆەدا وتی: کوژرانی هاوڵاتیانی تورکی لەلایەن پەکەکەوە ئیدانە دەکەین. لەگەڵ ئەمەش ئەنکەرە رازی نەبوو. سەرۆک کۆماری ئەمریکای جارێکی دیکە بە پشتیوانی لەدووگرووپی بە قسەی تورکیا تێرۆریستی لەوانە یەپەگە و پەکەکە کرد.\nپەکەکە هەینی رابردوو لەکاردانەوە بە ئیدعاکانی بەرپرسانی تورکیا، سوپای لەژێر چاودێری ئەردۆغانی تاوانباری سەرەکی کوشتنی هاوڵاتیان ناساند. بە قسەی پەکەکە ئەم 13 کەسە بە هۆی بوردمانی فڕۆکەکانی تورکیاوە کوژراون. پەکەکە دەڵێت ئەم هاوڵاتیانە لەئۆپراسیۆنی سوپای تورکیا ناسراو بە پەنجەی داڵی 2 کە لەنیوەی مانگی سۆباتەوە دەستی پێکرد گیانیان لەدەست داوە.\nراگەیاندنەکانی تورکیا و جۆبایدنێک کە پاڵپشتی کوردانە\nپێش ئەوەی جۆ بایدن دەسەڵات بە دەستەوە بگرێت لەئەمریکا گەورەترین نیگەرانی ئەنکەرە و میدیاکانی سەر بە دەوڵەتی تورکیا دەوری پاڵپشتی بایدن لەکوردان لەناوچەی رۆژهەڵاتی ناوین بوو. هەرچەند سەرۆک کۆماری ئەمریکا زۆرجار لە میانەی بانگەشەی هەڵبژاردنەکاندا بابەتەکەی وەک خەیاڵی هەندێک لەمیدیاکان زانیبوو بەڵام وادیارە ئەردۆغان لەسەر بنەمای ئەم گریمانەیە لەیەکەمین مانگەکانی هاتنەسەرکاری بایدن لەکۆشکی سپی هێرشی کردە سەر سەرۆک کۆماری ئەمریکا.\nترس و دڵەڕاوەکێ سەرۆک کۆماری ئیسلامی تورکیا هەڵبەت بێ هۆ نییە. بایدن زۆر جار چ لەپۆستی جێگری ئۆباما و چ لەپۆستی سناتۆری ئەمریکا لەمەڕ کوردان پاڵپشتی کردووە. ئەو لەساڵی 2019 بڕیاری رەخنەی توندی لەترەمپ گرت لەمەڕ کشانەوەی هێزەکانی ئەمریکا لە باکووری سوریا و وتی ئەمە خیانەتێکی گەورەیە بە کوردان کە هاوپەیمانی ئەمریکان.\nلەساڵی 2014کاتێک کە پەیوەندی تورکیا و ئەمریکا لەسەردەمی دووەمی ئۆبامادا رووی لەساردی کردبوو، بایدن دەوڵەتی ئەردۆغانی بە یەکێک لە هۆکارەکان و پەرەسەندووی داعش لەسوریا و ئێراق ناوزەد کرد. قسەکانی لەکاتی خۆیدا رەخنەی زۆری ئەنکەرەی بەخۆە بینی.\nنیشانەکانی توندبوونەوەی ململانێ؛ واشنگتۆن کوردەکان پڕچەک دەکات\nدوای ئەو تۆمەتانەی کە سەرۆک کۆماری تورکیا لەدژی کۆشکی سپی و پاڵپشتی ئەم وڵاتە لە رێکخراوە هاوشێوە سەربازیە کوردەکان کردی، رۆژنامەەکانی پاڵپشتی دەوڵەت لەوانە حۆریەت و سەباحیش پەرەیان بەم ململانێیانە دا.\nئەم دوو رۆژنامە لەڕێگای بڵاوکردنەوەی شرۆڤەکان وتیان کە کاتی بەدەسەڵات گەیشتنی بایدن وەک سەرۆک کۆمار رێکخراوە کوردە دژبەرەکانی تورکیا (پەکەکە و یەپەگە) زۆر خێرا لەلایەن سوپای ئەمریکاوە لەبواری چەکەوە پڕچەک کران؛ شتێک کە هێشتا ئەمریکا کاردانەوەیەکی لەبەرانبەردا نەبووە.\nهەرچەند هێشتا ناتوانرێت لێدوانێک لەبارەی ئایندەی پەیوەندی تورکیا و ئەمریکا کەلەژێر کاریگەری رەوتە کوردیەکاندایە بدرێت بەڵام بەڵگەکان پیشان دەدەن ململانێ بەربڵاوی دیپلۆماتی لەنێوان هەردوو وڵات لەمانگانی ئایندەدا روو دەدات.\nململانێیەکان کە بێگۆمان دەتوانێت لەناو ئەندامانی ناتۆش جیاوازی و ناکۆکی بنێتەوە. تورکیا گرنگترین ئەندامی ناتۆیە لەرۆژهەڵاتی ناوین.\nلەوانەیە ناکۆکی و ململانێ نێوان تورکیا و ئەندامانی ئەرووپیش لەوانە فرانسا و یۆنان کە هەردووکیان ئەندامی ناتۆن زیاد بکرێت.\nتهدید تروریسم علیه بشریت و دموکراسی: مورد پ.ک.ک (قسمت دوم)\nپژوهشگران: زبان کردی در ترکیه نابود می‌شود


- لە خەونیشدا\nلەمیانەی بابەتی (لە خەونیشدا) دەکەوینە بەر گومانێکی گەورە، کە ئەویش خولیا و کەڵکەڵەی سێکس یان سێکسکردن لە لایەن نێرینەکانەوە قووڵترە لە سۆز و خۆشەویستی، هاوکاتیش ئارەزووی ڕامکردن و ڕاوکردنی خانمان و کچۆڵان لە لایان کوشندەترە. پیاوان و کوڕوکاڵی هەوەسباز پتر حەز بە پەیوەندیی ڕاگوزەری و سەرپێی دەکەن، پەیوەندییەک، کە بەبێ هیچ باج و خەراج و بەرپرسیاریەتییەک لێی دەربچن. دیارە ناکرێت بە ڕەهایی مەزەندەی بوونی ئەو حەز و ئارەزووە بکەین لەلای پیاوان، بەڵام ڕێژەیەکی بەرچاو لە پیاوان لەناو هەموو جوگرافیایەکدا هەن، کە بەم شێوەیە شتەکان دەبینن.\nبۆ ژنان و پیاوان ڕاستییەکی تاڵ هەیە، ئەوەیش ئەوەیە، ئەگەر ژیانی سۆزداری و عاشقانەی هەر کام لەم دوو ڕەگەزە تێر نەکرێت، ئەوسا لە دەرئەنجامی بێبەشیمان لە سۆز و خۆشەویستی، خەون و خەیاڵ و فانتازیای سوور و ئاگرین سەر هەڵدەدەن و دەبن بە ڕاستییەکی حاشاهەڵنەگر و مەحاڵە بەریان پێ بگیرێت. ئەگەرچی لە بەستێن و ناواخنی نووسینەکەدا بۆ هەمیشە پیاوان زیاتر لە ژنان بەڵێنی ئەمەکداری و سۆز و خۆشەویستی بە کچان و ژنان دەدەن، بەڵام ئەو بەڵێنانە، دوای ماوەیەکی کورت یان درێژ، بەوە کۆتاییان دێت، هەتا گەر زەماوەند و هاوسەرگیریش ڕوویان دابێت- کە ئیدی پیاوەکان لە میهر و سۆز و خۆشەویستیی خۆیان کەم دەکەنەوە، هەرچەندە لەسەرەتادا بەڵێنی ئەوەیان داوە، کە دلێرانە لەپێناو یاردا زەلامیش بکوژن. ئیدی لەوە بەدوا دەستەواژەی "پیاوت بۆ دەکوژم" دەگۆڕێت و فەرامۆشکردنی ژنەکانیان دەست پێ دەکات، گەرموگوڕیی هەست و نەستی سەروەختی عیشقبازی نامێنێت و کاڵ دەبێتەوە، بگرە لەبری (زەلام کوشتن) لەپێناو چاوی کاڵی یاردا، بەدەم خەفەت و دەردەسەریی زۆرەوە، ژنەکەی خۆی دەکوژێت.\nنووسەرەکەمان بیرمان دێنێتەوە، کە کچان و ژنان بە شت و کار و قسە و نەوازشی زۆر هاکەزایی شادومان دەبن، ئەگەر مێردەکانیان/ دڵدارەکانیان زۆر زەوقسز نەبن و کەمەكێ بە نەزاکەت و ڕۆمانسی بن، ژنان ئاسوودە دەبن. بە واتا، ژنان و کچان چاوەڕوانی ئەوە نین تۆی نێرەوز شتگەلێکی قەبە و گرانبەهایان بۆ فەراهەم بکەیت، بەڵکوو خەندەیەکی شیرین و نیگایەکی گەرم و هەناسەیەکی پاک و ماچ و نەوازشێک و ڕازێکی دڵهەژێن و دیارییەکی هاکەزایی، کە دەکرێت گوڵێک بێت، کاریگەریی گەورەی خۆی بەجێ دەهێڵێت. بەڵام ڕاستییەکە لێرەدایە ئەوەیە، کە پیاوان لەوەدا قرچۆک دەبن، بەتایبەتی ئەو کاتەی ئیدی خۆشەویستی لەگیانەڵادایە.\n- بەیانی چی لەبەر بکەم؟\nلەم دەقەیاندا، (لۆنا) ئاماژە بەو نیگەرانی و بێ ئۆقرەییە دەکات، کە ژنان و کچان پێوەی گیرۆدەن، ئەویش خۆڕازاندنەوەیە بە مەرجی سەرسامکردنی ڕەگەزی بەرامبەر، یان هەردوو ڕەگەز، یەکێکیش لەو خۆجوانکردنانە خۆی لە پۆشاکی ڕەنگین و گرانبەهادا دەنوێنێت. ئەگەر ئاوڕێک لە دونیای (فاشن) بدەینەوە، بەئاشکرا دیارە، کە دیزاینەری جلوبەرگی خانمان، زۆرینەیان پیاون، ئەمەش بەڵگەی ئەوەیە، کە ئەوە پیاوانن دەزانن چی بۆ خانمان گونجاوە و پیاوان پێی سەرسام دەبن، بەتایبەتی لە بواری سیپاڵی وروژێنەر، کە دەبێت بە دیزانێک دروست بکرێن، کە نێرینە ئاگر بدات، یان پۆشاکی وا، کە لەسەر ئاستی جوانکاریدا پیاوانی ڕۆمانسی سەرمەست بکات.\nبەڵام ئەوەی دەبێت باس بکرێت ئەوەیە، کە ژن و پیاو دوای ئەوەی دەبن بە (ژن و مێرد)، ئیدی دوای ساڵانێک، نە ماکیاج و نە پۆشاک و نە خشڵ و خاڵ و نە ئێکسسواری خۆڕازاندنەوە سەرنجی پیاوەکان ڕاناکێشن. ئەگەر ورد ببینەوە لەو ژن و مێردانەی کە پێکەوە قسان دەکەن، بەتایبەتی لەناو خانەوادەی نەریتپەرست و داخراو و کۆنەپارێزدا، بە دەگمەن دەبینیت پیاوان و ژنان بەدەم قسەکردنەوە سەیری چاوانی یەکتری بکەن، هەر وەک ئەوەی شەرم لە یەکتری بکەن، یان لە یەکتری بترسن و نەکا هەست بکەن کە چەندە نامۆ و دوورن لە یەکتری.\nلە ڕاستیدا، بابەتەکانی پێشووتر، کەم و زۆر، ئاماژەی وایان تێدابوو، کە جوانیی مەردمگەل بەتەنیا لە ڕووخسار و پۆشاکی گرانبەها و ڕووکەشدا نییە، بگرە پتر ڕۆشناییەکە، کە لە ڕۆحی مرۆڤدایە و خۆی و هەم خەڵکانی چواردەورەکەی ڕووناک دەکاتەوە، هەر وەک چرایەک، کە تاریکی ڕاو بنێت.\n- نیو مێینە\nلە (نیو مێینە)دا وا ئاوڕدانەوەیەکی دیکە هەیە لە جوانی، کە پێمان دەڵێت دەبێت جوانی و خۆڕازاندنەوە کارێکی وا بێت، کە بەر لە هەر کەسێک شادومانبوونی خۆتی تێدا بێت، نەك سەرنجڕاکێشانی بەرامبەرەکەت. شێوە و شەمایلت هەر چۆنێک بێت، گرنگ ڕەزامەندیی خۆت بۆ خودی خۆت بەسە، ئیدی بێباک لەوەی ئەوانی دیکە چۆن دەتبینن. بینینی خۆت بەو شێوەیەی کە هەیت، وات لێ دەکات متمانەت بە خۆت زیاتر بێت و ئەوانی دیکەش ناچار دەکەیت بەسەرسامییەوە سەیرت بکەن. نهێنیی جوانی لەوەدایە، کە خۆت بەراورد نەکەیت بە هیچ کەسێک، تەنانەت ئەگەر شاجوانترین خانم، یان قۆزترین ئەکتەری (هۆلیوود)یش بێت.\nدواجار تۆی نیگەران لە شێوە و پۆشاک و ئەسبابی خۆجوانکردن، هەرچییەک بکەیت، دەستە و گرووپێک هەر پەیدا دەبن، کە وەک تۆ خۆت حەزت پێیە وا سەیرت ناکەن، بۆیە ناچاریت، کە بێباک بیت لەوەی ئەوانی دیکە چۆن دەتبینن.\nلە (کچان)دا حەڤدە خەسڵەتی نەرێنی، یان نێگەتیڤی کچان باس کراون، بابەتەکە کەمێک ڕووی لە چەشنێک لە بەدکاری و بەدگۆیییە، بەڵام هەر هەموو خەسڵەتەکان ڕاستن و کەم و زۆر خووی کچۆڵانن. (لۆنا) لە ڕیزکردنی ئەو هەموو شتە ناحەزەدا، مەبەستی دادگاییکردنی کچەکان نییە، چونکە مەرجە نووسەر بێلایەن بێت و هێرش نەکاتە سەر تاکەکان، بەڵکوو ئامانج ڕەخنەگرتنە لە سەرچاوەکانی پەروەردە و فێرکردن. نووسەر ناڕاستەوخۆ کۆی ئەو ژینگە و سەردەم و چاخ و جوگرافیایە دادگایی دەکات، کە ئەو کچانەی تێدا پەروەردە بوون. من وا مەزەندە دەکەم، کە نووسەرێکی هۆشیاری وەک (لۆنا) بە ئاڕاستەی دووەمدا گۆشەنیگای خۆی خستووەتە ڕوو، بەڵام بۆ ئەوەی بۆنی دادگاییکردنی قوربانییانی لێ نەیەت و نووسەر خۆی نەکات بە دادوەرێکی بێباک، وا گونجاوترە، کە خوێنەرێکی ئاسایی فریو نەخوات و تێبگات، کە ئەو کچانەی نووسەرەکەمان باسیان دەکات، بە خوایشتی خۆیان بەدکار و بەدگۆ و بەدئەتوارن. مەرجە نووسەر هەر لە ڕێگەی ئەفسوونی زمان و وردبینی و سەلیقەداریی خۆیەوە بابەتەکە وا دابرێژێت، کە نەبێتە مایەی گومانکردن، یان وا هەست بکرێت دادگایی و سزادانی قوربانییان ڕەوایە.\nلە مڕۆکەدا ساغ بووەتەوە، کە کەسانی بەدکار و شەڕانگێز زادەی ژینگەیەکی ناتەندروستن، یان مەرجە پشکنینی خوێنیان بۆ بکرێت، چونکە هەر هەموو نەخۆشییە دەروونی و دەمارییەکان، پەیوەندییەکی ئۆرگانیکیان بە یەکترییەوە هەیە. لەکۆتاییدا دەکرێت بەو ئاکامە بگەین، کە دوا جار بنیادەمەکان بە هەموو خراپەکاریی خۆیانەوە، قوربانیی دەستی زەمانێکی ناڕێک و ناپوختن.


زانست له‌م 11 دیارده‌یه تێ ناگات -\nfryad mohammad 27 حوزه‌یران، 2019 1 min read\nره‌نگه وا ده‌ربكه‌وێت زانست زۆر پێشكه‌تووه و له هه‌موو دیارده‌كانی گه‌ردوون تێ ده‌گات. به‌ڵام ئه‌و بۆچوونه راست نییه. لێره‌دا 11 دیارده‌ی سه‌رنجڕاكێش ده‌خوێنینه‌وه كه زانست هێشتا لێیان تێ ناگات:\n1. زانست نازانێت هه‌ندێك گیانه‌وه‌ر له كوێوه دروست بوون. هه‌رچه‌نده زانست به‌هۆی دۆزینه‌وه‌ی ئێسك و پاشماوه‌ی كۆنه‌وه ره‌سه‌نی هه‌ندێك جۆر گیانه‌وه‌ری ده‌ستنیشان كردووه، به‌ڵام هه‌ندێكی تر هێشتا نه‌زانراون. بۆ نمونه هێشتا نازانرێت خشۆكه‌كان چۆن دروست بوون چونكه ئه‌و پاشماوانه‌ی دۆزراونه‌ته‌وه قۆناغی به‌ره‌و خشۆكبوون له‌خۆ ناگرن. هه‌روه‌ها پاشماوه‌كان ده‌ریده‌خه‌ن كه شیرده‌ره‌كان 65 ملیۆن ساڵ له‌مه‌وبه‌ر ده‌ركه‌وتوون، به‌ڵام نازانرێت له كوێوه.\n2. له هه‌موو جیهاندا 70%ی مانگا له‌كاتی خواردن و خواردنه‌وه‌دا روو ده‌كه‌نه باكور و زانست هێشتا هۆكاره‌كه‌ی نازانێت.\n3. له مانگی ئابی 1994 له ئۆكڤیل له ویلایه‌تی واشنتۆن بارانێك باری كه بارانه‌كه له‌شێوه‌ی ئاودا نه‌بوو به‌ڵكو له جه‌لاتین ده‌چوو. بۆ رۆژی دواتر نه‌خۆشییه‌كی هاوشێوه‌ی ئه‌نفلۆنزا بڵاو بووه‌وه. كاتێك پشكنینی بۆ ئه‌و جه‌لاتینه كرا ده‌ركه‌وت كه دوو جۆر به‌كتریای تێدایه یه‌كێكیان له كۆئه‌ندامی هه‌رسدا هه‌یه. هۆكاری ئه‌و جۆره بارانه و بڵاوبوونه‌وه‌ی ئه‌و نه‌خۆشییه هێشتا نه‌زانراوه.\n4. 27%ی گه‌ردون له ماده‌ی تاریك پێكهاتووه كه تیشكی ئه‌لكترۆموگناتیس كاری تێ ناكات و ئه‌وه‌ش واده‌كات نه‌بینرێت. بیردۆزی ماده‌ی تاریك 60 ساڵه هه‌یه، به‌ڵام هێشتا زانست مادده‌ی تاریك ناناسێت.\n5. هێشتا زانست به‌ته‌واوه‌تی نازانێت كۆمه‌ڵه‌ی خۆر چه‌ند هه‌ساره له‌خۆ ده‌گرێت. دوای ده‌ركردنی پلوتۆ وه‌كو هه‌ساره‌ی كۆمه‌ڵه‌ی خۆر ئێستا باس له بوونی هه‌شت هه‌ساره ده‌كرێت، به‌ڵام هه‌زاران ته‌نی تری گه‌وره‌تر له پلوتۆ هه‌ن كه دیاری نه‌كراوه ئایا هه‌ساره‌ی كۆمه‌ڵه‌ی خۆرن یان نا.\n6. هێشتا به‌ته‌واوه‌تی نازانرێت بۆچی مرۆڤ ده‌بێته راسته یان چه‌په و لایه‌كی له‌شی له لایه‌كه‌ی تری زیاتر په‌سه‌ند ده‌كات. هه‌ندێكجار بۆماوه هۆكاره به‌ڵام ژینگه‌ش هۆكاره بۆ نمونه ئه‌گه‌ر مناڵ هان بدرێت ببێت به راسته ده‌بێت به راسته.\n7. زانست نازانێت بۆچی گیانه‌وه‌ره زه‌به‌لاحه‌كان له نزیكه‌ی 10 هه‌زار ساڵ له‌مه‌وبه‌ردا له‌ناوچوون. یه‌كێك له بیردۆزه‌كان ده‌ڵێت گۆڕانی كه‌شوهه‌وا هۆكاری له‌ناوچوونی ئه‌م گیانه‌وه‌ره زه‌به‌لاحانه بووه، به‌ڵام هه‌ندێكی تر ده‌ڵێت به‌هۆی نه‌مانی خۆراكه‌وه بووه. به‌ڵام هه‌ندێك پاشماوه‌ی ماموته‌كان له ئالاسكا دۆزراونه‌ته‌وه كه ده‌ریده‌خه‌ن ژماره‌یه‌كی زۆر ماموت به گه‌ده‌ی پڕ له گیاوه مردوون.\n8. زانست نازانێت مرۆڤ بۆچی خه‌و ده‌بینێت. هه‌ندێك ده‌ڵێن خه‌و چه‌ند وێنه و شه‌پۆلێكی هه‌ڕه‌مه‌كیی مێشكه و هه‌ندێكی تر به نیشانه‌ی خواست و كێشه شاراوه و ئه‌زموونه‌كانی مرۆڤیان ده‌زانێت.\n9. له ساڵی 2006دا زانایان له‌كاتی لێكۆڵینه‌وه له ئه‌ستێره گه‌نجه‌كان گوێیان له ده‌نگی نه‌ڕه ئاسا بوو كه ئێستا ناو نراوه نه‌ڕه‌ی بۆشایی ئاسمان. هه‌رچه‌نده ده‌نگ ناتوانێت به بۆشایی ئاسماندا تێپه‌ڕیت به‌ڵام شه‌پۆلی رادیۆیی تێپه‌ڕ ده‌بێت، ئه‌مه‌ش واده‌كات زانایان پێیان وابێت ئه‌و ده‌نگانه ئاسایی نه‌بن به‌ڵام له هۆكاره‌كه‌ی تێ ناگات.\n10. زانست نازانێت بۆچی گروپی خوێنی جیاواز هه‌ن. هه‌ندێك كه‌س ده‌ڵێن جۆری خوێن به‌رگریی له‌ش به‌رامبه‌ر نه‌خۆشی دیاری ده‌كه‌ن بۆ نمونه كه‌سانی هه‌ڵگری جۆری خوێنی B به‌رامبه‌ر به‌كتریای E coli به‌هێزن، ئه‌وانه‌ش كه خوێنیان له جۆری Oیه كه‌متر به‌هۆی مه‌لاریاوه ده‌مرن.\n11. پشیله ده‌نگێكی نزمی وه‌كو مرخه‌ی هه‌یه كه زانست لێی تێ ناگات. له‌كاتی ئه‌و ده‌نگه‌دا لێدانی دڵی پشیله‌كه‌ش نامێنێت. ده‌نگه‌كه ئازار كه‌م ده‌كاته‌وه و چاكبوونه‌وه خێرا ده‌كات له‌به‌رئه‌وه‌شه كه پشیله له‌كاتی ترس یان ئازار پێگه‌یشتندا ئه‌و ده‌نگه دروست ده‌كات.\nPrevious وه‌زاره‌تی ده‌ره‌وه‌ی ئێران وه‌ڵامی نوێترین گه‌مارۆی ئه‌مریکای دایه‌وه\nNext دیزاینه‌ری ئایفۆن كۆمپانیای ئه‌پڵ جێ ده‌هێڵێ


👁 Bu başlık 34,315 defa görüntülendi\n📅 01-10-2018 Tarih ve olay\n📅 Da eklendi Jul 1 2018 9:21PM\n👁 Bu başlık 3,895 defa görüntülendi\nرۆژهەڵاتی کوردستان - کۆڵبەرێکی کورد بە ناوی ئەکرە [ Daha... 👁] ✖ ✖ 15 7 ✔ 99% ✍ H.B. 1-7-2018 21:21:47\n📅 02-07-2019 Tarih ve olay\n👁 Bu başlık 1,709 defa görüntülendi\nرۆژهەڵاتی کوردستان - رۆژی یەکەمی کۆنگرەی ناوداران [ Daha... 👁] ✖ ✖ 7 2 ✔ 99% ✍ H.B. 1-6-2019 9:37:48\n📅 03-09-2018 Tarih ve olay\n📅 Da eklendi Sep 3 2018 12:00AM\n👁 Bu başlık 4,005 defa görüntülendi\nباکووری کوردستان - دەوروبەری گوندی هەلهەلێ-ی ناوچ [ Daha... 👁] ✖ ✖ 16 1 ✔ 99% ✍ H.B. 3-9-2018 0:00:00\n📅 04-01-2018 Tarih ve olay\n📅 Da eklendi Jan 4 2018 12:00AM\n👁 Bu başlık 9,898 defa görüntülendi\nباکووری کوردستان - بەگوێرەی هەواڵێکی ئاژانسی هەوا [ Daha... 👁] ✖ ✖ 3 20 ✔ 99% ✍ H.B. 4-1-2018 0:00:00\n👁 Bu başlık 12,132 defa görüntülendi\n📅 05-10-2019 Tarih ve olay\n📅 Da eklendi Sep 8 2019 9:29PM\n👁 Bu başlık 1,715 defa görüntülendi\nباکووری کوردستان - وەزارەتی ناوخۆی تورکیا رایگەیا [ Daha... 👁] ✖ ✖ 13 4 ✔ 99% ✍ H.B. 8-9-2019 21:29:55\n📅 06-01-2021 Tarih ve olay\n📅 Da eklendi Dec 2 2020 12:13PM\n👁 Bu başlık 10,450 defa görüntülendi\nباشووری کوردستان - لە پەڕڵەمانی کوردستان دەنگ درا [ Daha... 👁] ✖ ✖ 19 1 ✔ 99% ✍ H.B. 2-12-2020 12:13:53\n📅 09-07-2018 Tarih ve olay\n📅 Da eklendi Jul 9 2018 12:00AM\n👁 Bu başlık 4,415 defa görüntülendi\nباکووری کوردستان - دانیشتوانی گەڕەکی باگلار لە جۆ [ Daha... 👁] ✖ ✖ 15 1 ✔ 99% ✍ H.B. 9-7-2018 0:00:00\n📅 09-09-2019 Tarih ve olay\n👁 Bu başlık 591 defa görüntülendi\nباشووری کوردستان - فەرماندەیەکی پێشمەرگە رایدەگەی [ Daha... 👁] ✖ ✖ 6 0 ✔ 99% ✍ H.B. 2-8-2019 7:46:59\n📊 Istatistik Başlık Sayısı 380,029